Die 33ste Oscar-toekenningsaand is op 17 April 1961 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1960. The Apartment was die laaste swart-wit prent wat die Oscar vir beste rolprent ontvang het terwyl swart-wit films nog algemeen was, en die laaste tot in 1994 toe Schindler's List gewen het. Gary Cooper was te siek om die seremonie by te woon en sy vriend James Stewart het die ereprys namens hom ontvang. Stewart se emosionele toespraak het daarop gedui dat iets ernstigs fout is en die volgende dag het koerante aangekondig Cooper het kanker. Hy is ’n maand later, op 13 Mei 1961, ses dae ná sy 60ste verjaarsdag, oorlede. Hier volg ’n lys van die belangrikste wenners en benoemdes (die wenners word eerste genoem en is in vet druk): Gary Cooper Stan Laurel Hayley Mills Sol Lesser "The 33rd Academy Awards (1961) Nominees and Winners". oscars.org (in Engels). Geargiveer vanaf die oorspronklike op 6 Oktober 2014. Besoek op 22 Augustus 2011.


Die 42ste Oscar-toekenningsaand is op 7 April 1970 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1969. Daar was geen aanbieder nie. Midnight Cowboy was die eerste – en tot dusver enigste – prent met ’n X-gradering wat die Oscar vir beste rolprent gewen het. Hier volg ’n lys van die belangrikste wenners en benoemdes (die wenners word eerste genoem en is in vet druk): The Official Acadademy Awards® Database "The 42nd Academy Awards (1970) Nominees and Winners". oscars.org (in Engels). Geargiveer vanaf die oorspronklike op 6 Oktober 2014. Besoek op 11 Januarie 2011. Wikimedia Commons het meer media in die kategorie Oscars. Hierdie artikel is vertaal uit die Engelse Wikipedia


Die 47ste Oscar-toekenningsaand is op 8 April 1975 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1974. Die aanbieders was Sammy Davis Jr., Bob Hope, Shirley MacLaine en Frank Sinatra. Die pa en seun Carmine en Francis Ford Coppola het saam vier Oscars gewen. The Godfather Part II het groot sukses behaal; dit het twee keer soveel pryse as sy voorganger gewen (altesaam 6) en is tot op hede (2013) die laaste prent wat drie benoemings in ’n enkele akteurs kategorie gekry het. Hier volg ’n lys van die belangrikste wenners en benoemdes (die wenners word eerste genoem en is in vet druk): The Official Academy Awards® Database "The 47th Academy Awards (1975) Nominees and Winners". oscars.org (in Engels). Geargiveer vanaf die oorspronklike op 1 Oktober 2014. Besoek op 2 Oktober 2011. Wikimedia Commons het meer media in die kategorie Oscars. Hierdie artikel is vertaal uit die Engelse Wikipedia


Die Airbus A330 is 'n wyeromp tweemotorige straalvliegtuig wat deur Airbus vervaardig word. Verskillende weergawes van die A330 het reikafstande van 7 400 tot 13 430 kilometer (4 000 tot 7 250 seemyl) en kan tot 335 passasiers in 'n tweeklasuitleg vervoer of 70 ton (150 000 pond) vrag dra. Die oorsprong van die A330 dateer uit die 1970's as een van verskeie afgeleides van Airbus se eerste vliegtuig, die A300. Die A330 is in parallel met die A340 ontwikkel, wat baie algemene vliegkomponente deel, maar verskil ten opsigte van die aantal enjins. Beide vliegtuie gebruik elektroniese "fly-by-wire" vliegbeheertegnologie wat die eerste keer in 'n Airbus gebruik is op die A320, sowel as die A320 se ses-vertoonskerm glaskajuit. Na bestellings van verskeie kliënte ontvang is, het Airbus in Junie 1987 die A330-projek geloods om die A340 aan te vul. Die A330 word Airbus se eerste vliegtuig met 'n keuse van drie enjins: General Electric CF6, Pratt & Whitney PW4000 en die Rolls-Royce Trent 700. Die A330-300, die eerste variant, onderneem sy nooiensvlug in November 1992 en begin passasiersdiens met Air Inter in Januarie 1994.


Ásgeir is 'n eerstenaam in Nordiese lande. In Noors word dit geskryf Asgeir, terwyl dit in Yslands met 'n geakkuteerde A geskryf word, d.w.s. Ásgeir. Die Deense ekwivalent is Asger. Ander Deense weergawes van die naam sluit in Eske, Esge, Asgar, en Asker. In die Nordiese tale beteken "As" "god" en "geirr" "spies". Dus beteken Ásgeir "goddelike spies" of "spies van die gode". Die naam Ásgeir ontstaan in die tyd van die Wikings en verval geleidelik in onbruik. Tydens die Nordiese renaissance in die 19de eeu herleef dit gewildheid, en is dit vandag 'n algemene eerstenaam.


Die Lourensrivier vloei deur Somerset-Wes en die Strand. Die rivier ontspring in die klowe van Sneeukop, Helderberg, die Hottentots-Hollandberge, Stellenboschberg en die Jonkershoekberge. Daar is die jaarlikse reënval 2 500mm en meer per jaar. Die rivier is 16 km lank en loop deur Lourensford, Vergelegen, Morningside, Bridgewater, kruis die N2-nasionale pad en net daarna sluit die Melksloot van wes by die rivier aan. In die Strand vloei dit onder Broadway verby, suid van die Strand-gholfbaan, onder deur Strandweg en mond by die piekniekterrein in Valsbaai uit. Die rivier tree in die wintermaande dikwels buite sy oewers en het so al baie skade veroorsaak. Paardevlei word deur die Melksloot met die Lourensrivier verbind. Alhoewel die bolope van die rivier nog in 'n redelike natuurlike toestand is, ly die laer dele wat deur stadsgebied loop onder besoedeling en indringerplante. Langs 'n deel van die oewer is die Lourens River Protected Natural Environment. Naby die mond is 10 ha hiervan opsygsit as die Dick Bent Voëlreservaat. Aanvanklik het die rivier as die Tweederivier bekendgestaan. Na wie die rivier later vernoem is, kan nie met sekerheid agterhaal word nie.


Joan Fuster i Ortells (Sueca, Provinsie van Valencia, 23 November 1922 - Sueca, 21 Junie 1992) was 'n Valenciaanse skrywer in Katalaans. Antología del surrealismo español. Alacant, Verbo, 1952. La poesia catalana fins a la Renaixença. Mèxic, Edicions Catalanes de Mèxic, 1954. Pàgines escollides de sant Vicent Ferrer. Barcelona, Barcino, 1955. El descrèdit de la realitat. Ciutat de Mallorca, Moll, 1955. Antologia de la poesia valenciana. Barcelona, Selecta, 1956. La poesia catalana. Ciutat de Mallorca, Moll, 1956. 2 vol. Les originalitats. Barcelona, Barcino, 1956. El món literari de sor Isabel de Villena. València, Lo Rat Penat, 1957. Figures de temps. Barcelona, Selecta, 1957. Indagacions possibles. Palma de Mallorca, Moll, 1958. Recull de contes valencians. Barcelona, Albertí, 1958. Ausiàs March. Antologia poètica. Barcelona, Selecta, 1959. Un món per a infants. València, 1959. Judicis finals. Ciutat de Mallorca, Moll, 1960. Joan Serrallonga. Vida i mite del famós bandoler. Barcelona, Aedos, 1961. Valencia. Madrid, Dirección General de Turismo, 1961. Nosaltres, els valencians.


Protoceratops (van die Grieks vir "eerste horinggesig") was ’n genus van plantvretende dinosourusse, omtrent so groot soos skape (1,5 tot 2 m lank), uit die Campanium-tydsnede van die Kryt-periode. Dit het in Mongolië voorgekom en was lid van die Protoceratopsidae, ’n groep vroeë dinosourusse met horings. Anders as latere seratopsiërs was hulle klein en hul horings onderontwikkel. Hulle het sekere primitiewe eienskappe gehad wat nie in latere genera voorgekom het nie. Protoceratops het ’n groot kraag om die nek gehad wat moontlik gebruik is om lede van die teenoorgestelde geslag te beïndruk. Dit kon ook gebruik gewees het vir verdediging of om die kakebeenspiere te anker. Die paleontoloë Walter W. Granger en W.K. Gregory, wat die genus in 1923 beskryf het, het aanvanklik geglo Protoceratops was die voorouer van die Noord-Amerikaanse seratopsiërs. Navorsers onderskei tans twee spesies, P. andrewsi en P. hellenikorhinus, na gelang van hul onderskeie groottes. Protoceratops was die eerste protoseratopsiër wat ’n naam gekry het en het dus sy naam verleen aan die familie Protoceratopsidae, ’n groep plantvreters wat baie soortgelyke eienskappe gehad het as die Ceratopsidae.


Loehansk (Oekraïens: Луга́нськ; Russies: Луга́нск) is 'n stad in die oostelike Oekraïne met 'n bevolking van sowat 465 000. Die stad is ook die hoofstad en grootste stad in die Loehansk-oblast, die mees oostelike oblast in Oekraïne. Die stad is sowat 800 km oos van Kijif. Sedert 2014 dien dit as hoofstad van die selfverklaarde Volksrepubliek Loehansk wat sedert 2022 deur Rusland erken word. Cardiff, Wallis, Verenigde Koninkryk Lublin, Pole Székesfehérvár, Hongarye (en) ukrainetrek.com/lugansk-city Hierdie artikel is ’n saadjie. Voel vry om Wikipedia te help deur dit uit te brei.


Die huwelik is 'n instelling wat deur burgerlike of godsdienstige reg gereguleer word as die samelewingsvorm vir die partye (gades) daarin; in die samelewing vorm dit die fondasie van die meeste gesinne. Meer in die algemeen is dit van belang as wettige en sosiaal-aanvaarde fondament van alle volhoubare seksuele verhoudings en familieverbintenisse. Krities van belang is om 'n onderskeid te tref tussen 'n kerklike huwelik (of godsdienstige huwelik) en 'n burgerlike huwelik. Die presiese definisie van die huwelik hang af van die historiese en kulturele konteks, en loop ook nou saam met die godsdienstige oortuiging van die gades. 'n Paar trouringe Koninklike bruilof in Stockholm, 2010 Huwelik van die Prins van Oranje en Prinses Máxima 'N Huwelik in Skotland, 1996 Trouringe word uitgeruil 'n Koreaanse huwelik 'n Japannese huwelik Wikiwoordeboek het 'n inskrywing vir huwelik. Hierdie artikel is ’n saadjie. Voel vry om Wikipedia te help deur dit uit te brei.


Blauer Portugieser is 'n rooi druiwesoort wat sy oorsprong in die Donaugebied het en tans veral in wynboustreke soos Rynhesse en Palts in Duitsland en in Neder-Oostenryk verbou word, maar ook in Suidoos-Europa voorkom. Dit is daarnaas ook een van die kultivars wat vir Hongaarse Egri Bikavér of "Bullebloed"-wyn gebruik mag word. Wynkelders gebruik die kultivar om ligte rooi of ligrooskleurige roséwyne (soos Portugieser Weißherbst) te kelder. Sedert 2000 word van die kultivar ook rooiwyn van hoë gehalte gekelder waarvan sommige soorte enkele maande in eikehoutvate (barriques) deurbring en op die wynmark met Franse Bordeaux-wyne meeding. Wynkelders in Rynhesse gebruik die kultivar sowel vir ligte somerwyne asook vir hul Selectionsweine (premiumwyne). Volgens historiese oorlewerings het die kultivar sy oorsprong in die Portugese stad Porto (vandaar sy Duitse benaming as "Blou Portugees"). In 1772 is dit vir die eerste keer deur Johann von Fries in Bad Vöslau in Oostenryk op sy wyngoed verbou. Die kultivar is van daar na Rynhesse en Palts in Duitsland versprei. Die kultivar is in Portugal egter onbekend. Vanweë sy verspreiding oor die hele Donaugebied neem wynnavorsers aan dat dit in werklikheid sy oorsprong in dié streek het, moontlik in Oostenryk.


Die Hettangium is die eerste chronostratigrafiese etage sowel as geologiese tydsnede van onderskeidelik die sisteem en periode Jura (serie/epog Vroeë Jura). Dit verwys dus na ’n tydperk sowel as die gesteentes wat in hierdie tydperk gevorm het. Die tydperk was van sowat 201,3 tot 199,3 miljoen jaar gelede. Dit is voorafgegaan deur die Rhaetium en gevolg deur die Sinemurium. Die Hettangium is genoem na die plek Hettange-Grande in het Franse département Moselle. Die naam is in 1864 vir die eerste keer gebruik deur die Switserse geoloog Eugène Renevier. Die basis van die etage word gedefinieer deur die eerste voorkoms van die gladde ammoniet Psiloceras planorbis, en die bokant deur die eerste voorkoms van die ammonietgenera Vermiceras en Metophioceras. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256. (fr) Renevier, E.: Notices géologiques et paléontologiques sur les Alpes Vaudoises, et les régions environnantes. I. Infralias et Zone à Avicula contorta (Étage Rhaetien) des Alpes Vaudoises Bulletin de la Société Vaudoise des Sciences Naturelles 8, p.


Die Titonium is die laaste chronostratigrafiese etage sowel as geologiese tydsnede van onderskeidelik die sisteem en periode Jura (serie/epog Laat Jura). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 152,1 tot 145 miljoen jaar gelede. Dit is voorafgegaan deur die Kimmeridgium en gevolg deur die eerste etage/tydsnede van die Kryt, die Berriasium. Die naam Titonium is deur die Duitse paleontoloog Albert Oppel genoem na Titon, wat in die Griekse mitologie die seun was van koning Laomedon van Troje. Titon het verlief geraak op Eos, die Griekse godin van die daeraad. Omdat die Titonium die laaste Jurassiese periode is, is dit die "daeraad" van die Kryt. Die basis van die etage word gedefinieer deur die eerste voorkoms van die ammoniet Hybonoticeras hybonotum, van Gravesia genus en die begin van die magnetiese chronosone M22An. Die bokant word gedefinieer deur die eerste voorkoms van die ammoniet Berriasella jacobi Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Die Aptium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Vroeë Kryt). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 125 tot 113 miljoen jaar gelede. Dit is voorafgegaan deur die Barremium en gevolg deur die Albium. Die Aptium is in 1840 deur die paleontoloog Alcide d'Orbigny genoem na Apt in die Franse département Vaucluse. Die basis van die etage word gedefinieer deur die eerste voorkoms van die magnetiese chronosone M0r, en die bokant deur die eerste voorkoms van die mikrofossiel Praediscosphaera columnata. In die boonste Aptium en onderste Albium is fossieloorblyfsels van die enorme krokodil Sarcosuchus imperator in Niger, Afrika, gevind. In die Aptium het Gondwana reeds opgebreek in Suid-Amerika, Afrika, Madagaskar-Indië en Antarktika-Australië, maar die afstande tussen hierdie brokstukke is nog nie groot nie en biologies het hulle nog taamlik goed spesies kan uitwissel. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Die Koniakium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Laat Kryt). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 89,8 tot 86,3 miljoen jaar gelede. Dit is voorafgegaan deur die Turonium en gevolg deur die Santonium. Die Koniakium is in 1857 deur Henri Coquand genoem na die stad Cognac in die Franse département Charente. Die basis van die etage word gedefinieer deur die eerste voorkoms van die tweekleppige Cremnoceramus rotundatus, en die bokant deur die eerste voorkoms van die tweekleppige Cladoceramus undulatoplicatus. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Hoendervleis is die vleis afkomstig van 'n hoender. Dit is die vleissoort wat die meeste geëet word ter wêreld. Hoender word as deel van 'n maaltyd soos middagete of aandete geëet. Dikwels is dit ook 'n spesialiteit in 'n restaurant of tydens feesdae soos Paasfees en Kersfees. Hoendervleis word, net soos die vleis van ander pluimvee (voëls), witvleis genoem. Dit is in teenstelling met die rooivleis van soogdiere. Hoendervleis kan op baie maniere voorberei word as voedsel, byvoorbeeld gerooster, op 'n braaier, gebak of gekook met allerlei kruie en speserye, selfs gekook in sop. Braaihoender Heel hoender, gevul of nie Halwe hoender Hoenderpote / hoenderkoppe (ook genoem "walkie-talkies") Hoendervlerkies ('n variant hiervan is "hot wings", 'n pikante dis van hoendervlerkies) Boudjies (die onderste gedeelte van die hoenderboud word voorgesit by buffetetes) Hoenderborsies Hoenderlewers en -magies (peri-peri of nie) Hoender-a-la-king Salmonella kom gereeld op rou hoender voor, daarom is dit baie belangrik dat hoender altyd goed gaargemaak word en beslis nie rooi dele toon nie.


Die 4de Golden Globe-toekenningsaand, wat uitnemendheid in die rolprente van 1946 vereer het, is op 26 Februarie 1947 in die Hollywood Roosevelt Hotel in Los Angeles, Kalifornië, gehou. Beste akteur in ’n hoofrol Gregory Peck – The Yearling Beste aktrise in ’n hoofrol Rosalind Russell – Sister Kenny Beste rolprentregisseur Frank Capra – It's a Wonderful Life Beste rolprent The Best Years of Our Lives (regisseur: William Wyler) Beste byspeler in ’n rolprent Clifton Webb – The Razor's Edge Beste byspeelster in ’n rolprent Anne Baxter – The Razor's Edge Beste rolprent wat internasionale begrip bevorder The Last Chance (regisseur: Leopold Lindtberg) Spesiale prys Harold Russell – The Best Years of Our Lives "Best Actor in a Leading Role" http://www.goldenglobes.org/browse/year/1946 Geargiveer 24 November 2010 op Wayback Machine "Best Actress in a Leading Role" http://www.goldenglobes.org/browse/year/1946 Geargiveer 24 November 2010 op Wayback Machine "Best Director-Motion Picture" http://www.goldenglobes.org/browse/year/1946 Geargiveer 24 November 2010 op Wayback Machine "Best Picture" http://www.goldenglobes.org/browse/year/1946 Geargiveer 24 November 2010 op Wayback Machine "Best Performance by an Actor in a Supporting Role in a Motion Picture" http://www.goldenglobes.org/browse/year/1946 Geargiveer 24 November 2010 op Wayback Machine "Best Performance by an Actress in a Supporting Role in a Motion Picture" http://www.goldenglobes.org/browse/year/1946 Geargiveer 24 November 2010 op Wayback Machine "Best Film Promoting International Understanding"http://www.goldenglobes.org/browse/year/1946 Geargiveer 24 November 2010 op Wayback Machine "Special Achievement Award(Special Award)"http://www.goldenglobes.org/browse/year/1946 Geargiveer 24 November 2010 op Wayback Machine Wikimedia Commons het meer media in die kategorie Golden Globe-pryse.


'n Seepkis is 'n tydelike platform waarop gestaan word om 'n toespraak te lewer. In die 19de eeu is seep en ander goedere in houtkratte verskeep. As iemand 'n nuwe of ongewone idee gehad het, en dit met die skare wou deel, sou die persoon op 'n leë seepkis klim sodat almal hom kon sien en hoor. Deesdae gebruik mense eerder 'n podium vir die lewer van toesprake. Die term word egter steeds metafories gebruik om na iemand te verwys wat idees (veral goedkoop propaganda) aan die wêreld verkondig. Voorbeelde hiervan: "Koos is op sy seepkis", "klim van jou seepkissie af" of "hierdie seepkisredenaar praat nonsens". 'n Webjoernaal (blog) kan as 'n moderne vorm van 'n seepkis beskou word. Op sulke webjoernale publiseer die eienaar sy persoonlike idees vir wie ook al belangstel om dit te lees. "Soapbox". Merriam-Webster dictionary. Geargiveer vanaf die oorspronklike op 2011-05-20. Besoek op 2007-12-01. Hierdie artikel is ’n saadjie. Voel vry om Wikipedia te help deur dit uit te brei.


Nederland was die eerste land in die wêreld wat huweliksregte aan pare van dieselfde geslag verleen het. Beide huwelike en aanneming deur homoseksuele pare is sedert 2001 wettig. Homoseksualiteit is sedert 1811 wettig. Hierdie artikel omtrent homoseksualiteit en LGBT-regte is ’n saadjie. Voel vry om Wikipedia te help deur dit uit te brei.


Westmorland (uitgespreek (/ˈwɛstmərlənd/), ook gespel Westmoreland of Westmerland, is 'n historiese graafskap in die noorde van Engeland. Vandag is die graafskap deel van Cumbria. In 1961 het Westmorland 67 180 inwoners gehad. Hierdie artikel is ’n saadjie. Voel vry om Wikipedia te help deur dit uit te brei.


Die tweede brief van Johannes is die 24ste boek in die Nuwe Testament van die Bybel. Die kort brief is gerig aan die uitverkore vrou en haar kinders wat waarskynlik verwys na 'n plaaslike gemeente en sy lidmate. Hulle moet mekaar liefhê en standvastig bly in hulle stryd teen dwaalleraars en hulle dwaalleer. Die Bybel: Nuwe vertaling (Bybelgenootskap van Suid-Afrika)


Katima Mulilo-lughawe (IATA-kode: MPA, ICAO: FYKM, voorheen FYMP), ook bekend as Mpacha Lughawe, bedien Katima Mulilo, die hoofstad van die Sambesi-streek in Namibië. Die lughawe is geleë langs die B8-pad, sowat 18 km (11 myl) suidwes van die sentrum van Katima Mulilo. Die lughawe lê op 'n hoogte van 958 meter (3 144 voet) bo seevlak. Dit het een geteerde aanloopbaan (aangewese as 09/27) wat 2 292 meter lank by 39 meter breed is (7520 vt × 128 vt). Air Namibia — Windhoek Eros-lughawe; Rundu-lughawe, Rundu "Namibia Airports Company: Airport Information". Geargiveer vanaf die oorspronklike op 30 Julie 2012. Besoek op 5 Julie 2014. Lughawe-inligting vir FYKM van DAFIF (Oktober 2006) "Afstand van Katima Mulilo na die lughawe". WikiMapia (in Engels). Geargiveer vanaf die oorspronklike op 17 Mei 2020. Besoek op 18 Februarie 2010. Namibia Airports Company


Die kleur Smarag (Engels: Emerald), ook genoem smaraggroen, is 'n skakering van groen wat veral lig en helder is, met 'n flou ondertoon van blou. Die naam is afkomstig van die edelsteen smarag. Die eerste opgetekende gebruik van Emerald as 'n kleur se naam in Engels was in 1598. Soms word na Ierland verwys as die Emerald Isle as gevolg van sy welige groen landskap. Die Mei-geboortesteen is Smarag. Seattle word soms na verwys as die Smaragstad, omdat die oorvloedige reënval welige plantegroei veroorsaak. In die Middeleeue is geglo dat die Smaragtablet van Hermes Trismegistus die geheime van die alchemie bevat. Volgens verskeie kleurskemas word smarag as volg voorgestel: Lys van kleure


Seegroen stel die kleur van die seebodem voor, soos vanaf die oppervlak gesien. Volgens verskeie kleurskemas word seegroen as volg voorgestel: Lys van kleure


Die NG gemeente Klerksdorp-Doringkruin is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1990. Die kerkgebou is geleë op die hoek van Knopdoring- en Boekenhoutstraat, Doringkruin, Klerksdorp. In 2013 was die leraar ds. S.D.L. van Niekerk terwyl die tweede leraarsamp vakant was. Daar was in daardie jaar 560 doop- en 1 726 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Klerksdorp-Suid is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1967. Die kerkgebou is geleë op die hoek van Charles- en Goldsburylaan, Ellaton, Klerksdorp. In 2013 was die gemeente vakant. Daar was in daardie jaar 120 doop- en belydende 500 lidmate. Die moedergemeente Klerksdorp is by dié gemeente ingelyf. Jurie Hendrik Wessels, 1968 - 1971 Petrus Arnoldus Crous, 1972 - 1982 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Kollegepark, waarby Bedworthpark ingelyf is, is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1974. Die kerkgebou is geleë by Esias Groblerstraat 2, Vanderbijlpark. In 2013 was die leraar dr. D.P. Senekal. Daar was in daardie jaar 185 doop- en 802 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die gemeente se kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die Filippynse Revolusie (1896-1898) was 'n gewapende konflik tussen die Spaanse koloniale bewind en die Katipunan-onafhanklikheidsbeweging. Die doel van die rewolusie was vir die Filippyne om onafhanklikheid van Spanje te verkry. Wikimedia Commons het meer media in die kategorie Filippynse Rewolusie. Hierdie artikel is ’n saadjie. Voel vry om Wikipedia te help deur dit uit te brei.


Skuttersgroen (Engels: rifle green) is 'n kleur, 'n donker bruin-groen skakering. "Skuttersgroen" word so genoem oor die kenmerkende kleur van die uniform van skutsregimente ('n vorm van ligte infanterie) van 'n aantal Europese weermagte. Dit is nog steeds in gebruik by skutsregimente van sekere Statebondsweermagte, soos die Royal Gurkha Rifles van die Britse Leër. Skuttersgroen is oorspronklik deur skuttersregimente aangeneem in die 18de eeu. In die tradisionele rol van skuts, waar skermulselaars van agter die dekmantel van bome aangeval het, is 'n donkergroen uniform aanvaar as 'n vroeë vorm van kamoeflering, in teenstelling met die kleurvolle uniforms deur ander soldate van die tydperk gedra. Die eerste opgetekende gebruik van "rifle green" as 'n kleur se naam in Engels was in 1858. Volgens verskeie kleurskemas word skuttersgroen as volg voorgestel: Lys van kleure


Gommagutta is 'n skakering van oranje kleur. Die verfproduk is 'n hars wat 60-80% hars en 15-25% rubber bevat, met klein hoeveelhede essensiële olie van sekere tropiese plante. Dit is gedeeltelik oplosbaar in alkohol, eter en ander organiese oplosmiddels. Die kleur is intense goudgeel kleur en word gebruik vir waterverf of as drastiese purgeermiddel. In die skilderkuns is dit hoofsaaklik gebruik as 'n deursigtige geel, vir kleurafdrukke, of selfs vir glasuur. Dit is deur Vlaamse skilders in die sestiende tot die negentiende eeu gebruik, maar as gevolg van die hoë produksiekoste daarvan, het dit later in onbruik verval. Volgens verskeie kleurskemas word gommagutta as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Die Maracaibomeer (Spaans: Lago de Maracaibo) is met 'n oppervlakte van 13 210 km² die grootste meer in Suid-Amerika. Dit is 'n binnemeer in die noordweste van Venezuela net oos van die grens tot Colombia en is suid van die Golf van Venezuela en die Karibiese See geleë. Die meer is ná Maracaibo genoem, Venezuela se belangrikste hawestad en tweede grootste stad, wat in die noorde van die Maracaibomeer lê. In die 16de eeu is die Welser-kolonie Klein-Venedig rondom die meer gestig, 'n poging om die gebied te koloniseer. Die Maracaibomeer is veral belangrik vir Venezuela se olie-industrie, dié land se grootste ru-olieveld is in die ooste van die meer geleë. Wikimedia Commons het meer media in die kategorie Maracaibomeer. Hierdie artikel is ’n saadjie. Voel vry om Wikipedia te help deur dit uit te brei.


Die Winnipegmeer (Engels: Lake Winnipeg, Frans: Lac Winnipeg) is die 15de grootste meer ter wêreld, die sewende grootste meer in Noord-Amerika en die derde grootste meer in Kanada, buite die Groot Mere, ná die Groot Beremeer en die Groot Slawemeer. Dit is in die provinsie Alberta in die suide van Kanada, noord van die grens met die Verenigde State geleë en het 'n oppervlakte van 24 514 km². Die meer is na Winnipeg, die hoofstad van Manitoba, genoem en word deur die Nelsonrivier met die Hudsonbaai in die noordooste verbind. Die belangrikste rivier, wat in die meer uitmond, is die Saskatchewanrivier. Die Winnipegmeer is net 55 km noord van Winnipeg geleë en maak deel uit van 'n groot gebied met baie mere. (en) "Lake Winnipeg Quick Facts". Geargiveer vanaf die oorspronklike op 14 September 2018. Besoek op 14 Julie 2014. Wikimedia Commons het meer media in die kategorie Winnipegmeer. (en) "Lake Winnipeg". Encyclopædia Britannica. Besoek op 7 Augustus 2020. (en) "Lake Winnipeg". The Canadian Encyclopedia. Besoek op 7 Augustus 2020.


Apollo 14 was 'n Amerikaanse ruimtesending waarmee nog mense, die Amerikaners Alan Shepard en Edgar Mitchell, op die maan geland het op 5 Februarie 1971 om 09:18:11 UTC. Die Apollo-ruimtetuig is deur 'n Saturn V-vuurpyl gelanseer vanaf Kennedy-ruimtesentrum op Merritt Island, Florida, op 31 Januarie 1971. Apollo 14 was die agtste bemande sending van NASA se Apollo-program. Shepard en Mitchell het met twee uitstappies vir ongeveer 9 uur en 22 minute buite die ruimtetuig vertoef, en saam het hulle 42,28 kg (93,2 pond) se maanmateriaal versamel om terug te neem aarde toe. Die ander lid van die sending, Stuart Roosa, het alleen in 'n wentelbaan om die maan gewentel in die beheermodule van die ruimtetuig, totdat Shepard en Mitchell later weer na hom teruggekeer het vir hul reis terug na die Aarde. Gelanseer: 31 Januarie 1971 vanaf Kennedy platform 39A Terugkeer: 9 Februarie 1971 Bemanningslede: Alan Shepard, kommandeur; Stuart Roosa, beheermodule-vlieënier; Edgar Mitchell, maanmodule-vlieënier. Beheermodule: Kitty Hawk Maanmodule: Antares Maanlandingsarea: Fra Mauro


Kanoneiland is die grootste eiland in die Oranjerivier. Weens sy vrugbare grond en volop water is dit 'n vooruitstrewende besproeiingsgebied. Die eiland is 25 km suidwes van Upington en 12 km noordoos van Keimoes. Die eiland is 14 km lank, op sy breedste 3 km en het 'n oppervlakte van 2 500 ha waarvan twee derdes onder besproeiing is. Daar word hoofsaaklik met wingerd geboer, maar pekanneute, lusern, katoen en vrugte (hoofsaaklik sultanas) kom ook voor. Periodieke vloede soos dié van 1934, 1957, 1967 en 2011 het dele van die eiland oorstroom en skade aangerig, maar 'n laag vrugbare grond agtergelaat. Kanoneiland is die grootste bevolkte eiland in die land. Op die hoogste punt is 'n klein dorpie met 'n NG kerk, skool, polisie- en poskantoor, 'n paar winkels en verskeie huise. Vroeg in die 19de eeu was die digbegroeide eiland die skuilplek van die Koranna onder Klaas Pofadder. Hulle het nie alleen ander stamme in hul omgewing gepla nie, maar ook die blanke veeboere suid van die rivier wat al meer noord getrek het agter weiveld aan.


ICD10 Hoofstuk IX omvat siektes van die bloedsomloopstelsel, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes I00 tot I99. Hierdie artikel is ’n saadjie. Voel vry om Wikipedia te help deur dit uit te brei. WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


ICD10 Hoofstuk XII omvat siektes van die vel en onderhuidse weefsel, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes L00 tot L99. Hierdie artikel is ’n saadjie. Voel vry om Wikipedia te help deur dit uit te brei. WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


ICD-10 Hoofstuk XXI omvat faktore wat gesondheidstatus en kontak met gesondheidsdienste beïnvloed, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes Z00 tot Z99. Hierdie artikel is ’n saadjie. Voel vry om Wikipedia te help deur dit uit te brei. WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


Niavaran-paleiskompleks Niavaran, Teheran  Iran Voltooi in 1968, heropen as museum in 2000 Tipe Historiese en kulturele museum Historiese betekenis Hoofresidensie van die laaste sjah van Iran Die Niavaran-paleiskompleks (Persies: کاخ نیاوران) is 'n historiese parkterrein in die noordooste van die Iranse hoofstad Teheran met 'n oppervlakte van elf hektaar. Die huidige paleiskompleks het sy oorsprong in 'n tuin wat deur 'n vroeëre heerser, Naser al-Din Shah, in die 19de eeu as somerwoning gebruik is. Meer as twintig geboue en 'n museum is tans op die terrein geleë, waaronder die Niavaran-paleiswoning wat volgens 'n ontwerp van die Iranse argitek Mohsen Foroughi ontstaan het en in 1968 as hoofresidensie vir die laaste sjah van Iran, Mohammad Reza Pahlavi, en die keiserlike gesin voltooi is. Die Pahlavi's het hier tot die Iranse Rewolusie in 1979 gewoon. Vyf kilometer wes van Niavaran is 'n ander paleiskompleks geleë, Saadabad. Naas moderne geboue is die Sahebqraniyeh-paleis op die terrein geleë. Dié historiese gebou is vanaf 1870 vir Naser al-Din Shah, 'n heerser uit die Kadjare-dinastie (16 Julie 1831 tot 1 Mei 1896), gebou en het oorspronklik self die naam Niavaran-paleis gedra.


Dahsjoer (Arabies: دهشور) is ’n koninklike dodeakker op die wesoewer van die Nylrivier sowat 40 km van Kaïro, Egipte. Dit word ook getranslitereer as Dahsjur, Dashur of Dahshour. Dit is hoofsaaklik bekend vir verskeie piramides, waarvan twee van die oudstes, grootstes en bes bewaardes in Egipte is. Hulle is tussen 2613 en 2589 v.C. gebou. Die Geboë en die Rooi Piramide is tydens die bewind van farao Snofroe (2613-2589 v.C.) gebou. Hy was die pa van Cheops. Die Geboë Piramide se vorm is uniek; die styl is vermoedelik aangepas weens ’n ingenieursprobleem wat tydens die bou daarvan ontstaan het. Die Rooi Piramide is die eerste ware gladde piramide in die wêreld. Die piramide van die 12de-dinastiese farao Amenemhat II (1929-1895 v.C.) is nou erg beskadig. Langsaan is verskeie satelliet-piramides van koninklike vroue gevind wat nog redelik ongeskonde is en wat baie juwele bevat. Die Piramide van Senoesret III was deel van ’n groot kompleks met verskeie kleiner piramides van koninklike vroue.


Jagtersgroen is die groen kleur wat jagters in die 19de eeu gedra het. Volgens verskeie kleurskemas word jagtersgroen as volg voorgestel: Lys van kleure


In wiskunde is twee veranderlikes x en y direk eweredig wanneer as x verhoog, dan verhoog y. In die formule y = 3 x {\displaystyle y=3x} is y direk eweredig aan x of: y ∝ x {\displaystyle y\propto x} Indien y indirek eweredig is aan x, word dit soos volg geskryf: y ∝ 1 x {\displaystyle y\propto {\frac {1}{x}}} of x y {\displaystyle {\frac {x}{y}}} Hierdie artikel is ’n saadjie. Voel vry om Wikipedia te help deur dit uit te brei.


Die Luiperd-kathaai (Poroderma pantherinum) is endemies aan die Suid-Afrikaanse kus en kom voor vanaf die Wes-Kaap tot by die Oos-Kaap en word selde gesien in KwaZulu-Natal. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies (en) Human, B. (2004). "Poroderma pantherinum". IUCN Rooilys van Bedreigde Spesies. Weergawe 2010.1. Internasionale Unie vir die Bewaring van die Natuur. Besoek op 18 Mei 2010.AS1-onderhoud: ref=harv (link) Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://www.fishbase.org/summary/Poroderma-pantherinum.html


Die Citroën C4 is 'n klein gesinsmotor (C-segment in Europa) wat deur die Franse motorvervaardiger Citroën vervaardig word sedert die herfs van 2004. Dit is tans in sy tweede geslag. Die C4 is ontwerp om die opvolger van die Citroën Xsara te wees. Dit is meganies soortgelyk aan die Peugeot 308, wat in 2007 vrygestel is, in 'n hersiene weergawe, met 'n nuwe voorkant, omgekeerde ligte en paneelbordwysigings, vir die 2008/2009 modeljaar. In Januarie 2010 is aangekondig dat die koepee-weergawe nie oorgedoen is nie, maar in plaas daarvan vervang is met die Citroën DS4. Die C4 behaal die tweede plek in die "Europese Motor van die Jaar"-toekennings vir 2005. Wikimedia Commons het meer media in die kategorie Citroën C4.


Die Adolfo Suárez Madrid-Barajas Lughawe (IATA-kode: MAD, ICAO: LEMD) is die belangrikste internasionale lughawe wat Madrid in Spanje bedien. Byna 49 miljoen passasiers het in 2010/11 deur Madrid-Barajas beweeg, [3] wat dit die land se grootste en besigste lughawe maak, en in 2013 was dit Europa se sesde besigste lughawe. Die lughawe is in 1928 geopen en het gegroei tot een van die belangrikste sentrums van lugvaart in Europa. Geleë binne die stadsgrense van Madrid, net 9 km (5.6 myl) van die stad se finansiële distrik en 13 km (8.1 myl) noord van die Puerta del Sol, Madrid se historiese sentrum. Die lughawe se naam is afgelei van die aangrensende distrik Barajas, wat met sy eie metrostasie die lughawe bedien. Die Madrid-Barcelona lugpendeldiens, wat bekend staan as die "Puente Aéreo" of "Air Bridge", is die tweede besigste roete in Europa na Istanbul Atatürk en Izmir, [6] met die grootste aantal van die vlugbedrywighede (55 per dag) in 2012. [7] die skedule is verminder sedert Februarie 2008, toe die Madrid-Barcelona hoë-spoed spoor lyn is geopen, wat die afstand in 2 ½ uur, en vinnig gewild geword.


Die Toepolef Tu-95 (Russies: Туполев Ту-95; NAVO verslagdoeningsnaam: "Bear") is 'n groot, viermotorige turboskroef-aangedrewe strategiese bomwerper en missielplatform. Die Tu-95 se nooiensvlug was in 1952, betree diens met die Sowjetunie in 1956 en daar word verwag dat dit tot minstens 2040 in die Russiese Lugmag sal dien. 'n Ontwikkeling uit die bomwerper vir maritieme patrollie word aangewys as Tu-142, terwyl 'n passasiersafgeleide bekend is as die Toepolef Tu-114. Die vliegtuig het vier Kuznetsov NK-12-enjins, elk met twee stelle teen-roterende skroewe. Dit is die enigste skroefaangedrewe strategiese bomwerper wat vandag nog in operasionele gebruik is. Die punte van die skroeflemme beweeg vinniger as die spoed van klank, wat dit een van die luidrugtigste militêre vliegtuie maak. Sy kenmerkende teruggeswiepde vlerke is teen 'n hoek van 35° geplaas. Die Tu-95RT-variant was in die besonder 'n ikoon van die Koue Oorlog, aangesien dit 'n maritieme waarneming- en teiken-missie vir ander vliegtuie, oppervlakskepe en duikbote uitgevoer het.


Die Boeing KC-135 Stratotenker is 'n militêre lughervullingsvliegtuig. Hierdie vliegtuig is soos die Boeing 707 uit die Boeing 367-80 prototipe ontwikkel. Die KC-135 is die Amerikaanse Lugmag (USAF) se eerste straalaangedrewe hervullingstenker en het die KC-97 Strato Freighter vervang. Die KC-135 se taak was aanvanklik om strategiese bomwerpers in vlug te hervul, maar is op groot skaal in die Viëtnamoorlog en latere konflikte soos Operasie Desert Storm gebruik om die omvang en uithouvermoë van die Amerikaanse taktiese vegvliegtuie en bomwerpers uit te brei. Die KC-135 is in 1957 in die Amerikaanse Lugmag ingebruik geneem; dit is een van slegs ses militêre vastevlerkvliegtuie met meer as 50 jaar aaneenlopende diens by sy oorspronklike operateur. Die KC-135 word aangevul deur die groter KC-10. Ten spyte van verhoogde onderhoudskoste, bewys studies dat die vliegtuig tot in 2040 gevlieg kan word. Die vliegtuig sal uiteindelik vervang word deur die Boeing KC-46 Pegasus. Hopkins, III, Robert S. (1997). Boeing KC-135 Stratotanker: More Than Just a Tanker. Leicester, Engeland: Midland Publishing Limited. ISBN 1-85780-069-9. Pither, Tony (1998).


Vändåtberget is 'n natuurreservaat in Swede. Die reservaat is ongeveer 50 km noordwes van die dorp Örnsköldsvik geleë. Dit is in 1989 gestig en het in totale oppervlak van 345 ha. Pytho kolwensis, 'n hoogs bedreigde kewer Europese rooistert (Phoenicurus phoenicurus) Europese windswael (Apus apus) Ficedula hypoleuca Europese vlieëvanger (Muscicapa striata) Pekka Bader, Gunnar Holmgren Bildande av Vändåtbergets naturreservat (utvidgning) Länsstyrelsen i Västernorrlands län (2015) beslut diarienummer 511-2250-15 Vändåtberget – skalbaggarnas eldorado Katarina Eckerberg: Urskogen på Vändåtberget : en naturinventering med tonvikt på beskrivning av skogstillstånd och inventeringsmetodik”, Länsstyrelsen i Västernorrlands län 1981 (0280-1140 ; 1981:6) Thomas Birkö (+Fredrik Forsgren): Örnsköldsviks naturguide Gmina Örnsköldsvik, Szwecja 2000, ISBN 91-972328-6-6 L. Söderström: ”Inventering av mossor i tio sumpskogar i Västernorrlands län Botanisk Institutt, Trondheims Universitet, Norge 1992 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Langebaan is 'n gemeente van die Nederduitse Gereformeerde Kerk op die Weskusdorp Langebaan wat in 1988 van die NG gemeente Hopefield afgestig het. Nadat die gemeente Vredenburg in 1902 van Hopefield afgestig het, het Langebaan-wyk deel van die toe reeds 51 jaar oue moedergemeente gebly. Daar was reeds 'n kerk op Langebaan, terwyl 'n strandhuis later opgerig is waarin die predikant van Hopefield kon tuisgaan. Daar het destyds net enkele NG lidmate op Langebaan gewoon; die meeste lidmate was saamgetrek op die omliggende plase. Ook het daar nie ontevredenheid geheers, soos op Vredenburg, nie en was daar dus nie 'n drang na afstigting nie. Die dienste is eers twee maal per jaar op die kusdorpie gehou en teen die helfte van ds. C.W. Alheit se bediening (1927-1941) en nadat die motor gekom het, is dienste kwartaalliks gehou. Vanaf omstreeks 1970 het Hopefield se predikant al om die tweede week 'n diens op Langebaan gaan waarneem. Die kerkraadslede van Langebaan het hulle omstreeks 1980 begin beywer vir weeklikse dienste en 'n medeleraar vir daardie deel van die Hopefieldse gemeente. Die leraar, ds.


Die Dassault Super Étendard (Étendard is Frans vir "strydvlag") is 'n Franse vliegdekskip-gebaseerde aanvalsvegvliegtuig ontwerp deur Dassault-Breguet vir diens in die Franse Vloot. Die vliegtuig is 'n gevorderde ontwikkeling van die Étendard IVM. Die Super Étendard se nooiensvlug was in Oktober 1974 en dit betree Franse diens in Junie 1978. Die Franse Super Étendards het in verskeie konflikte gedien, soos die Kosovo-oorlog, die oorlog in Afghanistan en die militêre ingryping in Libië. Die Super Etendard is ook uitgevoer na Irak en Argentinië, wat albei die vegvliegtuig tydens oorloë ontplooi het. Die Super Etendard is deur Irak gebruik om olietenkers en handelskepe aan te val in die Persiese Golf tydens die Iran-Irakse Oorlog. Argentinië se gebruik van die Super Étendard en die Exocet-missiel in die Falklandoorlog van 1982 het gelei tot aansienlike respek en wye erkenning vir die vliegtuig. Die Super Étendard sal in Franse diens vervang word deur die Dassault Rafale teen ongeveer 2016. Lys van vegvliegtuie


Die McDonnell Douglas F-4 Phantom II is 'n tandemtweesitplek, tweemotorige, langafstand supersoniese onderskepstraalvegter/bomwerper wat in alle weersomstandighede kan funksioneer. Dit is oorspronklik vir die Amerikaanse Vloot ontwikkel deur "McDonnell Aircraft" in die Verenigde State van Amerika. Dit is in 1960 deur die Amerikaanse Vloot in diens gestel. Weens sy hoë aanpasbaarheid, word hy ook sedert die middel-1960's deur die Amerikaanse Marinierskorps en die Amerikaanse Lugmag gebruik en het 'n staatmaker in hul onderskeie lugvleuels geword. Die Phantom is 'n groot vegter met 'n topspoed van meer as Mach 2,2. Dit kan meer as 8 400 kg se wapens op nege eksterne hegpunte dra, insluitend lug-tot-lug missiele, lug-tot-grond missiele, en verskeie bomme. Die F-4, soos ander onderskeppers van sy tyd, is ontwerp sonder 'n interne kanon. Latere modelle het 'n M61 Vulcan roterende kanon bygekry. Sedert 1959 het dit 15 wêreldrekords opgestel vir in-vlug prestasie, insluitend 'n absolute spoedrekord en 'n absolute hoogterekord.


Die Toyota R-reeks was 'n familie inlynviersilinderpetrolenjins vervaardig deur Toyota van 1953 tot 1997. Dit was ontwerp vir longitudinale gebruik in voertuie soos die Celica en Hilux, maar die gebruik het weggekwyn toe baie van Toyota se hoofstroommodelle oorgeskakel is na voorwielaandrywing. Die R-enjin was bonokasweergawes, gekenmerk deur kettinggedrewe nokaste, wat die gevaar van interne enjinskade uitgeskakel het soos met bandgedrewe enjins ondervind is. Hierdie artikel is ’n saadjie. Voel vry om Wikipedia te help deur dit uit te brei.


Reigerpark is 'n voormalige bruin woonbuurt in Boksburg in die Ekurhuleni Metropolitaanse Munisipaliteit, Gauteng, Suid-Afrika. Dit is gestig as Stirtonville ná die Tweede Wêreldoorlog toe mense ingestroom het uit landelike gebiede op soek na werk in die goudmyne. In 1963, as gevolg van die beleid van afsonderlike ontwikkeling, het die apartheidsregering die swart mense verskuif na Vosloorus, die Indiërs na Actonville en die bruin mense het oorgebly in Stirtonville, later herdoop tot Reigerpark. Die plaaslike inwoners het hul eie nieamptelike name aan die verskillende gebiede van Reigerpark gegee, byvoorbeeld "Jerusalem" (as gevolg van die baie kerke in die gebied); "Excuse me", as gevolg van huise wat so naby aan mekaar gebou is, dat wanneer jy nies, jou buurman sê: "Bless you!"; en "Popcorn", 'n nuwe gebied wat in die 1990's ontwikkel is waar die huise so vinnig opgeskiet het dat hulle vergelyk is met springmielies. In 1997 het die Popcorn-gebied gewelddadige huurboikotte beleef; in 2008 was dit een van die plekke van geweld tydens die anti-immigrante onluste, met brandstigting, aanrandings en moord op immigrante (veral spaza-eienaars) in wat beskryf is as "oorlogsones" op strate.


Die NG gemeente Tweeling is ’n gemeente van die Nederduitse Gereformeerde Kerk op die dorp Tweeling in die provinsie en Sinode van die Vrystaat. Volgens De Kerkbode van 30 Junie 1926 blyk dit “op 17 Junie 1926 word 'n gemeente gestig deur die Ringskommissie van die Ring van Harrismith te Tweeling". Die gemeente is hoofsaaklik afgestig van 'n groot deel van Frankfort en Reitz en 'n klein deeltjie van Vrede. Tot ouderlinge is destyds benoem die brs. L.P.J. Taljaard en J.A. Theron en tot diakens die brs. P.G. Human, C.P. Cilliers, J. Kriel en H.J. Duminy. Die predikant van Reitz is benoem tot konsulent en die gemeente sou onder die Ring van Harrismith ressorteer. Op 12 Februarie 1927 is die hoeksteen van die kerk, wat as kerksaal gebruik is ná die inwyding van die gemeente se siersteenkerk, deur ds. J.P. van der Spuy, destyds predikant van Reitz en konsulent van die pas gestigte gemeente Tweeling, gelê. Ds. Van der Spuy, later ook moderator van die Vrystaatse Kerk, het besonder baie vir die gemeente opgeoffer voordat hy 'n eie predikant kon hê.


Ds. Andrew Murray Hofmeyr (Murraysburg, 15 Junie 1866 – Elladale, distrik Greytown, 21 Februarie 1936), was ’n sendeling en dosent. Andrew Hofmeyr was die derde van die twaalf kinders van ds. Jan Hendrik Hofmeyr, predikant van Murraysburg en Somerset-Oos, en sy vrou, Isabella Murray, dogter van ds. Andrew Murray, die oue. Hy verwerf die B.A.-graad aan Gill-kollege, Somerset-Oos, en ontvang sy teologiese opleiding aan die Kweekskool op Stellenbosch. Aan die einde van 1893 word hy as predikant van die NG Kerk gelegitimeer en op 14 April 1894 op Somerset-Oos georden om sendingwerk onder die Zoeloes in die omgewing van Greytown, Natal, te gaan doen. Een van sy belangrikste take was die opleiding van evangeliste op Emandhleni. Hiervandaan word hy beroep as die eerste direkteur van die Stofberg-gedenkskool, wat op 1 Oktober 1908 naby Viljoensdrif geopen is vir die opleiding van swart leraars, evangeliste en onderwysers. Die inrigting begin op 'n beskeie skaal, maar brei onder Hofmeyr se leiding bestendig uit. Dit het sy naam gekry ter ere van ds.


Eerw. Jacob Ludwig Döhne was 'n sendeling van die Berlynse Sendinggenootskap in die Oos-Kaap en Natal. Hy het veral bekendheid verwerf deur sy kennis van die tale van die Xhosa- en Zulu-volkere en sy vertaling van die Nuwe Testament in Xhosa en Zulu. Döhne is op 9 November 1811 in Zierenberg in die deelstaat Hesse-Kassel (Duitsland) gebore en op 1 Augustus 1835 in Berlyn tot sendeling georden. In 1836 arriveer hy in die Oos-Kaap en begin om die taal van die Xhosa te leer. Op 15 Februarie 1837 stig hy die Bethel-sendingstasie in Brits-Kaffrarië by die huidige Stutterheim en begin hier om die Bybel in Xhosa te vertaal. Weens die Oorlog van die Byl (1846–1847) vlug Döhne, sy mede-sendelinge en sy gemeente na die Vrystaat. Die onrus op die Oosgrens het voortgeduur en Döhne en sy geselskap kon nie na hul sendingstasie terugkeer nie en het na Natal verder getrek. In 1847 word Döhne predikant by die Voortrekkers se gemeente in Pietermaritzburg. Deur hierdie stap word hy uit die Berlynse Sendinggenootskap geskors, maar word 'n bekende godsdiensleier van die Trekkergemeenskap.


Einhard (volgens sy eie skryfwyse Einhart, soms ook Einhardt; in Romaanse tale kom spellings soos Eginhard, Eginardo en ander met nie-gepalatiseerde g voor; * omstreeks 770 in die Maingau-streek, † 14 Maart 840 in die klooster van Seligenstadt) was 'n Frankiese geleerde, kunsdeskundige en skrywer wat as een van die mees vooraanstaande persoonlikhede van die Karolingiese Renaissance beskou word. Sy belangrikste en bekendste werk is die Vita Karoli Magni, die biografie van Karel die Grote. Einhard het sy leraar Alcuinus as hoof van Karel die Grote se hofskool opgevolg, was 'n raadgewer van Karel se seun en opvolger Lodewyk die Vrome en ab van die Sint Pieter- en Sint Bavo-kloosters te Gent, die Sint Servatius-klooster te Maastricht, die Saint Cloud-klooster naby Parys, Saint Wandrille in Normandië, Sint Johannes die Doper in Pavia, Sankt Peter in Fritzlar asook Steinbach naby Michelstadt in die Odenwald en Seligenstadt. Vanweë sy tegniese vernuf het hy in die hofskool die bynaam Bezaleël gekry - volgens die boumeester van die Joodse tabernakel (Eksodus 35, 30).


Die katalogusdiens VizieR is ’n sterrekundige diens wat deur die Centre de Données astronomiques de Strasbourg gebied word. Die begin van die diens dateer van 1993, toe dit bekend was as die "Europese Ruimte-inligtingstelsel" (ESIS). Dit het dus ontstaan voordat die internet toegang tot ’n wye netwerk uiteenlopende katalogusse en data gebied het en was aanvanklik bedoel as ’n diens vir die sterrekundegemeenskap. Die sterrekundige datasentrum in Straatsburg het sterrekundedata jare lank versamel en versprei, en die ESIS-inligting is dus later na dié sentrum oorgedra. VizieR het sedert sy ontstaan ’n verwysingspunt geword vir sterrekundiges wêreldwyd wat dit gebruik vir navorsing oor data wat in sterrekundepublikasies verskyn. Die nuwe VizieR is in 1997 ingestel met beter soekgeriewe en meer data. In Maart 2012 het dit reeds meer as 9 800 katalogusse bevat. VizieR-beskrywing F. Ochsenbein; P. Bauer; J. Marcout 2000, The VizieR database of astronomical catalogues, Astronomy and Astrophysics Supplement, 143, 23 Geargiveer 12 Januarie 2013 op Wayback Machine S.G. Ansari; P. Donzelli; E. Simonsen; F. Ochsenbein;


Liv and Maddie is 'n Amerikaanse televisiereeks wat deur John D. Beck en Ron Hart vervaardig is. Dove Cameron as Liv and Maddie Rooney Joey Bragg as Joey Rooney Tenzing Norgay Trainor as Parker Rooney Kali Rocha as Karen Rooney Benjamin King as Pete Rooney (seasons 1–3) Lauren Lindsey Donzis as Ruby (season 4) Hierdie artikel is ’n saadjie. Voel vry om Wikipedia te help deur dit uit te brei.


Die gebruik van 'n Onbemande Vliegtuig (OV) word algemeen deur die nasionale lugvaartowerheid van die betrokke land gereguleer. Een van die belangrikste struikelblokke tot vinnige, volskaalse groei van kommersiële onbemande vliegtuie, is die versekering van veiligheid. Terwyl etlike sertifiseringsagentskappe spook om tred te hou met die unieke vereistes van hierdie vinnig groeiende bedryf, is een ding duidelik – standaarde vir bemande vliegtuie is vinnig besig om na OV's oor te spoel. Om vir die komplekse elektroniese kommunikasie en beheer van hierdie stelsels te voorsien, moet daar spoedig aan regulasies DO-178C en DO-254 vir sagteware- en hardewareontwikkeling voldoen word. In die meeste gevalle kan die onbemande vliegtuie slegs as deel van 'n stelsel bedryf word, vandaar die term "Onbemande Vliegtuie Stelsel" of OVS . Die OVS bestaan uit 'n onbemande vliegtuig (OV), 'n afgeleë vlieënierstasie en die bevel-, beheer- en kommunikasieskakels wat hulle verbind. In 2011, het die Internasionale Burgerlugvaartorganisasie van die Verenigde Nasies omsendbrief 328 gepubliseer – hierdie dokument verklaar dat 'n OV gelykstaande vlakke van veiligheid as bemande vliegtuie moet demonstreer, en dus aan die betrokke regering se reëls vir vlug en vlugtoerusting moet voldoen.


Die Chevrolet Optra is 'n kompakte motor wat oorspronklik as die Daewoo Lacetti deur die Suid-Koreaanse vervaardiger GM Daewoo vervaardig is sedert 2002. Die eerste generasie Lacetti was beskikbaar as 'n vierdeursedan, 'n vyfdeur luikrug of 'n vyfdeur stasiewa. Die sedan en wa is ontwerp deur Pininfarina en die luikrug deur Giorgetto Giugiaro. In November 2008 is die tweede generasie Lacetti geloods onder die naam Lacetti Premiere, wat 'n embleemweergawe van die Chevrolet Cruze was - mede-ontwikkel deur GM Daewoo en Chevrolet. Dit is vervaardig onder die Daewoo-merk tot die begin van 2011, toe produksie gestaak is, maar bly steeds in produksie onder die Chevrolet- en Holden-handelsmerke. Hierdie artikel is ’n saadjie. Voel vry om Wikipedia te help deur dit uit te brei.


Ferwerd (Wes-Fries: Ferwert) is 'n dorp in die Nederlandse provinsie Friesland (Fryslân). Die dorp lê noordwes van Dokkum en noordoos van Leeuwarden. Dit ressorteer onder die munisipaliteit Noardeast-Fryslân. 1830 – 1 429 1848 – 1 463 1913 – 1 699 1954 – 1 965 1959 – 2 023 1964 – 1 892 1969 – 1 837 1971 – 1 898 1973 – 2 008 1999 – 1 824 2002 – 1 874 2004 – 1 915 2008 – 1 900 2014 – 1 823 Twee laerskole, Op'e Trije en Op Streek, en een hoërskool. Excelsior Ferwert – brassband Heechfinne – veerpyltjies Sokkerverening Wardy SVKV – gimnastiek Foswert – kaatsspel Die toring van die Martinuskerk Hoofstraat 33 Hogebeintumerdijk 2 Havenstraat 1 Marrumerweg 3 Johannes Albarda (1761-1838), politikus Pieter Boeles (1795-1875), predikant en taalwetenskaplike Gerardus Heymans (17 April 1857-1930), filosoof, logikus en sielkundige Trinus Riemersma (1938–2011), Friese skrywer Eeltsje Boates Folkertsma (1893–1968), Friese skrywer en onderwyser Wikimedia Commons het meer media in die kategorie Ferwerd. Hierdie artikel is ’n saadjie.


Hallum is 'n dorp in die Nederlandse provinsie Friesland (Wes-Fries: Fryslân). Die dorp lê wes van Dokkum en noordoos van Leeuwarden. Dit ressorteer onder die munisipaliteit Noardeast-Fryslân. 1744 - 1009 1954 - 2617 1959 - 2492 1964 - 2367 1969 - 2293 1973 - 2282 2006 - 2775 2008 - 2747 2014 - 2751 De Koekefretters - shantykoor Hallumer fanfare - musiekvereniging Toanielferiening Hallum - toneelvereniging KV Hallum - korfbal Wykels-Hallum - sokker Keatsferiening Hallum - kaatsspel D'r Boppe op - biljart Turnlust - gimnastiek Havot - vlugbal Tennisferiening Hallum - tennis Diep Triest - veerpyltjies Die Gereformeerde kerk Die Grote of Sint-Maartenkerk Die Genezareth of Kloosterpoldermeule Frederik van Hallum (± 1125-1175), pastoor Jan Rutgers (1850-1924), dokter, neomalthusianis en predikant Pieter Van Tuinen (1976), kaatser (koning PC 1997) Wikimedia Commons het meer media in die kategorie Hallum. Hierdie artikel is ’n saadjie. Voel vry om Wikipedia te help deur dit uit te brei.


Coenie van Wyk (gebore in Bellville, 8 Januarie 1988) is ’n Suid-Afrikaanse rugbyspeler wat vir die Cheetahs in Superrugby op heelagter en losskakel speel en ook vir die Vrystaat Cheetahs in die Vodacombeker en Curriebeker. In 2013 is Van Wyk in die Suid-Afrikaanse Presidente XV ingesluit wat aan die 2013 IRR Tbilisibeker deelgeneem het. Die span het die toernooi gewen en was onoorwonne in hul drie wedstryde. Van Wyk is in 2014 by die Lions se span ingesluit vir die 2014 Superrugbyseisoen en is gekies as plaasvervanger in die eerste wedstryd van die seisoen teen die Cheetahs; hy het egter nie speelkans gekry nie. Hy het hom in 2015 hy die Vrystaatse Rugbyunie aangesluit. Coenie van Wyk by SARugby.co.za itsrugby profiel (en) "SA Presidente XV gekies vir IRR Tblisibeker". Suid-Afrikaanse Rugbyunie. 17 Mei 2013. Geargiveer vanaf die oorspronklike op 26 April 2020. Besoek op 21 Mei 2013. "SA Presidente XV wen Tbilisibeker". IRR (in Engels). 16 Junie 2013. Geargiveer vanaf die oorspronklike op 2 Januarie 2014. Besoek op 17 Junie 2013. (en) Lions (11 Februarie 2014). "2014 Lions Superrugbyspan".


Leopold kan verwys na: Leopold I van België, koning van België. Leopold II van België, koning van België. Leopold III van België, koning van België. Leopold I, Heilige Romeinse Keiser Leopold II, Heilige Romeinse Keiser


K-Way is 'n Suid-Afrikaanse avontuur- en buitelewe-klerevervaardiger en is 'n onderafdeling van die Cape Union Mart Groep. K-Way se klere word uitsluitlik in Cape Union Mart se 70 winkels landswyd verkoop. Die K-Way klerefabriek is geleë in Ottery, Kaapstad, en het in 2012 ongeveer 190 mense in diens gehad. K-Way: Leading The Way In Adventure Clothing Hierdie artikel is ’n saadjie. Voel vry om Wikipedia te help deur dit uit te brei.


Hiaure (Wes-Fries: De Lytse Jouwer) is 'n klein dorp op 'n hoogte in die Nederlandse provinsie Friesland (Fryslân). Die dorp lê noordwes van Dokkum en ressorteer onder die munisipaliteit Noardeast-Fryslân. Dit het sowat 90 inwoners (2006-sensus). Ou grafsteen in Hiaure 1954 – 124 1959 – 119 1964 – 91 1969 – 87 1974 – 87 2005 – 83 2006 – 90 Stigting vriende van die kerk van Hiaure Wikimedia Commons het meer media in die kategorie Hiaure. Hierdie artikel is ’n saadjie. Voel vry om Wikipedia te help deur dit uit te brei.


Nanga Parbat (Oerdoe: نانگا پربت [nəŋɡaː pərbət̪], letterlik "naakte berg"; ook bekend as Diamir, letterlik "koning van die berge") is 'n berg in die Himalaja wat in die bestrede gebied Kasjmir in die noorde van Pakistan geleë is. Met 'n hoogte van 8 125 meter is dit die negende hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri en Manaslu. Nanga Parbat staan weens verskeie mislukte ekspedisies, veral tydens die Nazi-bewind, as die "noodlotsberg van die Duitsers" bekend. (en) "Nanga Parbat, Pakistan". Peakbagger.com. Besoek op 26 Mei 2015. Wikimedia Commons het meer media in die kategorie Nanga Parbat. (en) "Nanga Parbat". Encyclopædia Britannica. Besoek op 9 Junie 2017. Hierdie artikel is ’n saadjie. Voel vry om Wikipedia te help deur dit uit te brei.


Hierdie laat-Victoriaanse huis by die hoofingang van die Universiteit van Pretoria het ’n kleurvolle geskiedenis. Die oorspronklike huis is in 1895 in Skinnerstraat gebou en het aan Leo Weinthal, eienaar van The Press (die voorloper van die Pretoria News) behoort. Die huis is na sy vrou, Rosa, vernoem en die woord ‘Kya’ is die isiZoeloe vir ‘huis’. Dit was later die eerste gebou van die destydse Transvaal Universiteitskollege (TUK) – die voorloper van die Universiteit van Pretoria – maar teen 1915 was dit nie meer in gebruik nie. In 1980 het die Universiteit opdrag gegee dat ’n replika van die huis opgerig word waar dit vandag staan – by die Roperstraat-ingang na die Universiteit. Konstruksiewerk het in 1983 begin, onder leiding van die argitek Albrecht Holm, ’n alumnus van UP. Noukeurige afmetings is van die oorspronklike huis geneem en ou foto’s is nagegaan om te verseker dat die eindproduk so na as moontlik aan die oorspronklike lyk. Verskeie van die oorspronklike Victoriaanse toebehore is in die rekonstruksie gebruik. Kya Rosa huisves tans TuksAlumni, die Alumni kantoor en ’n klein konferensie- en vermaaklikheidsentrum.


Smilodon is ’n uitgestorwe genus Katagtiges van die subfamilie Machairodontinae. Dit is waarskynlik die bekendste sabeltandkat en het tydens die Pleistoseen-epog (2,5 miljoen tot 10 000 jaar gelede) in die Amerikas voorgekom. Drie spesies van die genus is bekend en hulle verskil in grootte en bou. Smilodon was sterker gebou as enige moderne kat, maar veral sy voorste ledemate was goed ontwikkel en sy boonste slagtande besonder lank. Sy kakebeen kon groter oopmaak as moderne katte s’n en hy kon dus groot plantvretende diere soos bisons en kamele vang. Die dier het waarskynlik in geslote habitats, soos woude en bosagtige dele, voorgekom en hy sou dus sy prooi kon voorlê. Sy afhanklikheid van groot prooi kon daartoe gelei het dat hy uitgesterf het – min of meer in die tyd toe die megafauna in Noord- en Suid-Amerika verdwyn het, sowat 10 000 jaar gelede. Wetenskaplikes is nie seker of die diere alleen of in groepe voorgekom het nie – ’n ontleding van die gedrag van moderne roofdiere sowel as van Smilodon-fossiele steun albei teorieë. Die bynaam "sabeltandkat" verwys na die besonder lang boonste slagtande.


Die Dassault Falcon 900 is 'n korporatiewe straalvliegtuig wat deur die Franse Dassault Aviation vervaardig word. Die tuig en sy groter boet, die Falcon 7X, is tans die enigste driemotorige stralers in produksie. Albei het 'n kenmerkende S-tonnel op die middelste motor. Wikimedia Commons het meer media in die kategorie Dassault Falcon 900.


Die Verenigde Nasies se Veiligheidsraad Resolusie 418, eenparig aangeneem op 4 November 1977, het 'n verpligte wapenverbod teen Suid-Afrika opgelê. Hierdie resolusie het verskil van die vorige Resolusie 282, wat slegs vrywillig was. Die sanksies was daarna strenger toegepas en is ook uitgebrei deur Resolusie 591. Die verbod het 'n direkte impak gehad op die volgende gebeure: Laaste minuut kansellasie van die verkoop van D'Estienne d'Orves-klas korvette en Agosta-klas duikbote deur Frankryk. Die aankoop van Saar 4 klas missielbote van Israel, waarvan sommige later in die geheim in Suid-Afrika gebou is. Suid-Afrika se onvermoë om moderne vegvliegtuie aan te koop om die lugsuperioriteit van Kubaanse MiG-23s teenoor die SALM te verbreek in die Suid-Afrikaanse Grensoorlog. Die groei van die hedendaagse multi-miljard dollar Suid-Afrikaanse wapenbedryf. Die staking van die Verenigde State se versending van verrykte uraanbrandstof vir Suid-Afrika se SAFARI-1 navorsingskernreaktor. Andre Wessels (20 April 2007). "The South African Navy During The Years of Conflict In Southern Africa, 1966–1989" (PDF). Sabinet Online Ltd. Besoek op 2008-05-12. Cite journal requires |journal= (hulp);


Die Suid-Afrikaanse Spoorweë Klas G 4-8-2T van 1904 is 'n tenklokomotief wat in die begin van die twintigste eeu in die Kolonie van Natal onwerp is. In 1904 het die Natalse Regeringspoorweë 25 Klas E 4-8-2 "Mountain"-tipe tenklokomotiewe in diens gestel. In 1912, toe hierdie lokomotiewe na die Suid-Afrikaanse Spoorweë oorgedra is, is hulle hernommer en as Klas G herklassifiseer. "3ft 6in SAR Class G Tank Locomotive Specifications" (in Engels). SAR Steam. Geargiveer vanaf die oorspronklike op 4 Maart 2016. Besoek op 5 September 2015. (en) Holland, D.F. (1971). Steam Locomotives of the South African Railways, Volume 1: 1859–1910 (1st uitg.). Newton Abbott, Devon: David & Charles. p. 99. ISBN 978-0-7153-5382-0. Klassifikasie van S.A.R. lokomotiewe met hernommerlyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp. 9, 12, 14, 34 (Herdruk in April 1987 deur SATS Museum, R.3125-6/9/11-1000)


Die Karoo-ystydperk van 360 miljoen tot 260 miljoen jaar gelede was die tweede groot ystydperk van die Fanerosoïese Eon. Dit is genoem na die gletser-keileem wat in die Karoo in Suid-Afrika gevind is, wat gelei het tot die identifikasie van dié ystydperk. Die tektoniese samesmelting van die kontinente Euramerika en Gondwana om Pangea te vorm het ’n groot landmassa in die Antarktiese streek tot gevolg gehad, en die gevolglike afsluiting van twee oseane het gelei tot baie kouer somers en die vorming van sneeuvelde in die winter. Dit het daartoe gelei dat gletsers in die bergstreke gegroei en na aanliggende gebiede versprei het. So is kontinentale ysplate gevorm wat ’n groot deel van Gondwana bedek het. Minstens twee groot ysvormingstydperke is ontdek: Die eerste ysvorming het in die Mississippium-periode (359,2 miljoen tot 318,1 miljoen jaar gelede) voorgekom: ysplate het van ’n kern in Suider-Afrika en Suid-Amerika versprei. Die tweede ysvorming was in die Pennsylvanium-periode (318,1 miljoen tot 299 miljoen jaar gelede); ysplate het van ’n kern in Australië en Indië versprei. Die presiese omvang van ysvorming in Antarktika is onbekend weens die huidige ysplaat.


Die Alfa Romeo Alfetta (Tipe 116) is 'n uitvoerende sedanmotor en koepee wat van 1972 tot 1987 deur die Italiaanse vervaardiger Alfa Romeo gebou is. Dit was gewild as gevolg van sy kombinasie van gemiddelde massa maar kragtige enjins, en meer as 400 000 eenhede is tot aan die einde van sy produksieloop verkoop. Die Alfetta het 'n nuwe aandryfstelseluitleg vir die merk ingelui. Die koppelaar en ratkas was aan die agterkant van die motor gehuisves, tesame met die ewenaar, vir 'n meer gebalanseerde massaverspreiding, soos gebruik op die Alfetta 158/159 Grand Prix motors. Die suspensie het bestaan uit dubbele mikvering met wringstawe voor en 'n De Dionbuis aan die agterkant. Alle Alfettas het die fabriek verlaat met oorspronkliktoegeruste Pirelli Cinturato 165HR14-bande. Die Alfetta-naam (Klein Alfa in Italiaans) is ontleen van die bynaam van die Alfa Romeo Tipo 159 Alfetta, 'n suksesvolle Formule Eenmotor wat in sy 1951-weergawe 'n transas-uitleg gepaar het met 'n De Dion-buisagtervering, soos in die moderne sedan.


Jessie Yasmin Duarte (gebore 19 September 1953) is 'n Suid-Afrikaanse politikus en sedert 2012 die adjunk-sekretaris-generaal van die African National Congress (ANC). Sy was ook 'n beroemde anti-apartheid-aktivis, 'n spesiale assistent van Nelson Mandela, 'n lid van die uitvoerende raad (LUR) in Gauteng, 'n ambassadeur na Mosambiek en 'n woordvoerder van die ANC. In 1988 is Duarte deur die apartheidsregering sonder verhoor aangehou. In 2014 het Duarte die staat van Israel met Nazi-Duitsland vergelyk. Duarte is die suster van Achmat Dangor. "argiefkopie". Geargiveer vanaf die oorspronklike op 26 April 2020. Besoek op 16 Augustus 2019. http://www.jpost.com/Jewish-World/Jewish-Features/ANC-comparison-of-Israel-to-Nazis-riles-South-African-Jews-362289 "Tributes pour in for author, political activist Achmat Dangor". www.iol.co.za (in Engels). Besoek op 2020-09-06. Jessie Duarte – Who'sWho Southern Africa Geargiveer 7 April 2015 op Wayback Machine Jessie Duarte se amptelike beskrywing op die ANC se webwerf


Die Verdrag van Nkomati was 'n nie-aanvals- en samewerkingsverdrag wat op 16 Maart 1984 tussen die kommunistiese Frelimo-regering van Mosambiek en die apartheidsregering van Suid-Afrika gesluit is. In die vroeë 1980's was die ANC vanaf basisse in Mosambiek in Suid-Afrika in 'n guerrillastryd teen die Suid-Afrikaanse regering gewikkel. Op hul beurt het Suid-Afrikaanse troepe die Mosambiekse versetbeweging Renamo in hul stryd teen die Mosambiekse regering gesteun. Suid-Afrika het invalle en lugaanvalle in Mosambiek uitgevoer. Daarby het Suid-Afrika wapens aan Renamo verskaf om dade van terrorisme te pleeg. Landmyne is gestel, spoorlyne is opgeblaas en oeste vernietig. Teen 1984 was die druk op die regering van Mosambiek baie groot en die land het geen noemenswaardige steun van sy bondgenote gekry om hom teen die militêre en ekonomiese aggressie te beskerm nie. Mosambiek was boonop ook nog tot 'n beduidende mate ekonomies van Suid-Afrika afhanklik. Hierdie verdrag moes 'n einde aan die geweld, sabotasie en terrorisme in Mosambiek sowel as Suid-Afrika maak. Daar is ooreengekom dat die ANC-basisse vanwaar Suid-Afrika binnegesypel is, ontruim sal word.


Hampton Court-paleis (Engels: Hampton Court Palace) is ’n koninklike woning in die Londense borough Richmond upon Thames, in die historiese county Middlesex. Dit word sedert die 18de eeu nie deur die Britse koningsgesin bewoon nie. Dit is oorspronklik omstreeks 1514 vir kardinaal Thomas Wolsey, ’n begunstigde van koning Hendrik VIII, laat bou. In 1529 het Wolsey in onguns geraak by die koning; die paleis het die monarg se eiendom geword en hy het dit laat vergroot. In die volgende eeu het koning Willem III groot aanbouings en uitbreidings aangebring om die Paleis van Versailles te ewenaar. Die werk is in 1694 beëindig, en die paleis het twee kontrasterende boustyle behou: die Tudor-styl en barok. Desondanks word eenheid geskep deur die gebruik van pienk stene en ’n simmetrie van lae vleuels. Dit is een van twee paleise van Hendrik VIII wat geboue gebly het. Die ander een is Sint James-paleis. Hampton Court is oop vir die publiek. ’n Onafhanklike welsynorganisasie versorg die paleis – hulle kry geld van die regering en die koningin. Benewens die paleis self, is besienswaardighede die bekende Hampton Court-doolhof, ’n historiese tennisbaan en ’n groot wingerd.


Stirling-kasteel (Engels: Stirling Castle), in Stirling, is een van Skotland se grootste en belangrikste kastele, uit ’n historiese en argitektoniese oogpunt. Dit lê bo-op Kasteelheuwel, wat deel uitmaak van die geologiese formasie Stirling Sill. Daar was van die vroegste tye af ’n fort hier omdat dit aan drie kante deur styl rotse omring word, wat dit maklik verdedigbaar gemaak het, en omdat dit geleë is by wat tot in die 1890's ’n strategiese plek was waar die Forthrivier oorgesteek kon word. Die meeste van die hoofgeboue dateer van die 15de en 16de eeu. ’n Paar strukture uit die 14de eeu is oor, en ander geboue is uit die vroeë 18de eeu. Verskeie monarge van Skotland is hier gekroon, insluitende Maria, koningin van die Skotte, in 1542. Daar was in die geskiedenis minstens agt aanslae op die kasteel. Dit is nou ’n toeriste-aantreklikheid wat deur die organisasie "Historic Scotland" bestuur word. Stirling Castle – Historic Scotland's website Geargiveer 15 Januarie 2018 op Wayback Machine Clan Stirling Online Geargiveer 8 Februarie 2005 op Wayback Machine, early images of Stirling Castle Wikimedia Commons het meer media in die kategorie Stirling-kasteel.


Kolinda Grabar-Kitarović (uitgespreek [kȏlǐndǎ gr̩abâr̩ kitǎːr̩oʋit͡ɕ]; gebore 29 April 1968) is 'n Kroatiese politikus wat sedert Februarie 2015 as die 4de President van Kroasië dien. Van 2011–2014 het sy as Assistent-sekretaris-generaal van Openbare Diplomasie by NAVO gedien, onder sekretarisse Anders Fogh Rasmussen en Jens Stoltenberg. Sy was die eerste vrou om in die pos aangestel te word. Voorheen was sy die Minister van Buitelandse Sake van Kroasië (2005–2008) in die kabinet van Ivo Sanader, en Kroasië se ambassadeur in die Verenigde State van Amerika van 2008 tot 2011. Grabar-Kitarović was 'n lid van die konserwatiewe Kroaties Demokratiese Unieparty vanaf 1993 tot 2015 en een van drie Kroatiese lede van die Trilaterale Kommissie. Sy het uit beide posisies bedank om die president van Kroasië te word. http://www.jutarnji.hr/biografija-kolinde-grabar-kitarovic--prve-hrvatske-predsjednice-put-marljive-odlikasice-iz-rijeke-do-pantovcaka/1272099/ NATO (29 Augustus 2014). "NATO – Biography: Kolinda Grabar-Kitarovic, Assistant Secretary General for Public Diplomacy". NATO (in Engels). Geargiveer vanaf die oorspronklike op 17 Mei 2020. "Embassy of Croatia in Washington: Biography of the Ambassador".


Highgate Cemetery Ligging Highgate Londen, Verenigde Koninkryk Gevestig in 1839 Oppervlakte 37 akkers (15 hektaar) Permanente grafte 53 000+ Webtuiste Highgatecemetery.org Die Highgate-begraafplaas is 'n vredehof in Highgate, 'n stadsdeel in die noorde van die Britse hoofstad Londen wat op 20 Mei 1839 ingewy is. Dit was een van sewe nuwe privaat begraafplase wat in die 1830's en 1840's in die omliggende landelike omgewing vir die teraardebestelling van Londenaars ontstaan het nadat kerkhowe in die stadsgebied oorvol geraak het. Na hierdie sewe begraafplase word informeel dikwels as die Magnificent Seven verwys. Na Highgate Cemetery word dikwels verwys as die mooiste van hierdie Victoriaanse begraafplase. In die Victoriaanse tydperk was dit ook die gewildste - hoe meer bekende kunstenaars, skrywers en intellektueles hier ter ruste gelê is, hoe meer het dit die gunsteling-begraafplaas van welvarende gesinne geword. Sowat 170 000 oorledenes het hul laaste rusplek in 'n geskatte 53 000 grafte op die Highgate-begraafplaas gevind, waaronder bekende persoonlikhede soos Karl Marx. In die 1970's is die begraafplaas byna aan verval prysgegee nadat geen plek meer beskikbaar was vir nuwe teraardebestellings nie en die privaat eienaars dit nie meer winsgewend kon bedryf nie.


Arcangelo Corelli (17 Februarie 1653 - 8 Januarie 1713) was 'n Italiaanse violis en komponis. Van die belangrikste Italiaanse musiekstukke van die Barok-tydperk is deur hom gekomponeer. Hy was ook as 'n vioolspeler van formaat. Ander violiste het van sy styl geleer en sodoende die kuns van die viool bemeester. Sy werke sluit sonates en concerto grossi (groot orkeste) in. Die bekendste hiervan is moontlik die La Folia Sonate vir viool. Wikimedia Commons het meer media in die kategorie Arcangelo Corelli. Hierdie artikel is ’n saadjie. Voel vry om Wikipedia te help deur dit uit te brei.


Bernice Rubens (26 Julie 1923 – 13 Oktober 2004) was 'n Walliese romanskrywer. Sy is die suster van die klassieke pianis en anti-apartheidsaktivis Harold Rubens. In 1970 word sy die eerste vrou wat die Booker-prys wen, vir haar roman The Elected Member (1969). Haar roman Madame Sousatzka (1962) is in 1988 omskep in 'n gelyknamige film met Shirley MacLaine in die rolbedeling. Hierdie artikel is ’n saadjie. Voel vry om Wikipedia te help deur dit uit te brei.


Die Tsonga Wikipedia is die Tsonga- (of Sjangaan-) weergawe van Wikipedia, 'n gratis, ope-inhoud aanlynensiklopedie. Volgens die aantal artikels is dit die 296ste grootste Wikipedia-projek. Die Wikipedia het tans 3 743 bladsye, waarvan 708 artikels is. Dit het 8 540 geregistreerde gebruikers, waarvan 11 as aktief gereken word. Hierdie gebruikers het in totaal 36 437 wysigings aangebring en 0 lêers opgelaai. Afrikaanse Wikipedia Joroeba Wikipedia Malgassiese Wikipedia Noord-Sotho Wikipedia Somaliese Wikipedia Suid-Sotho Wikipedia Swazi Wikipedia Tswana Wikipedia Venda Wikipedia Xhosa Wikipedia Zoeloe Wikipedia Lys van Wikipedia-tale Die tuisblad van die Tsonga Wikipedia


Die Shark Island-konsentrasiekamp of "Doodseiland" (Duits: Konzentrationslager auf der Insel Haifisch vor Lüderitzbucht) was 'n konsentrasiekamp op Shark Island by Luderitz, Namibië wat gebruik is deur die Duitse Ryk tydens die Herero- en Namavolksmoord van 1904–1908. Tussen 1 032 en 3 000 Herero- en Namamans, -vroue en -kinders het in die kamp gesterf tussen sy opening in 1905 en sluiting in April 1907. Ná die afskaffing van Lothar von Trotha se beleid van uitwissing van alle Herero binne die grense van die Duits-Suidwes-Afrika deur hulle toegang tot watergate te verhinder, was die koloniale owerhede se beleid "van vee die Hereros uit die bos", en hulle verskuiwing, hetsy vrywillig of deur geweld, na konsentrasiekampe. Shark Island in Lüderitzbaai is gekies as 'n kamp te danke aan onmoontlike ontsnappingsroetes, die nabygeleë teenwoordigheid van groot getalle Duitse soldate, en die behoefte aan dwangarbeid in die streek. Overmans, Rüdiger (1999). In der Hand des Feindes : Kriegsgefangenschaft von der Antike bis zum Zweiten Weltkrieg (in Duits). p. 291.


Minkowski 2-9, afgekort as M2-9 (ook bekend as die Vlinder-newel of Tweelingstraal-newel), is ’n planetêre newel wat in 1947 deur die sterrekundige Rudolph Minkowski ontdek is. Dit is 2 100 ligjare van die Aarde af geleë in die rigting van die sterrebeeld Slangdraer. Dié simmetriese newel lyk soos twee eenderse lobbe materiaal wat van die sentrale ster af weggeskiet word. Sterrekundiges het dit die "Tweelingstraal-newel" gedoop na aanleiding van die strale wat die lobbe vorm. Dit lyk ook soos die vlerke van ’n vlinder. Die newel is in die 1990's deur die Hubble-ruimteteleskoop afgeneem. M2-9 lyk soos die skouspelagtige laaste stuiptrekkings van ’n dubbelsterstelsel by die newel se middelpunt. Die primêre komponent is die warm kern van ’n ster wat die einde van sy hoofreekssiklus bereik het, die meeste van sy buitenste lae weggeskiet het om ’n rooireus te word, en nou krimp tot ’n witdwerg. Daar word geglo dit was vroeër ’n sonagtige tipe ster. Die tweede, kleiner komponent van die dubbelster wentel baie naby om die ander een en kon selfs opgeneem gewees het in die groter ster se groeiende atmosfeer, en so kon hulle die newel gevorm het.


Die Rooi Spinnekop-newel, ook bekend as NGC 6537, is ’n planetêre newel wat na aan die middel van die Melkweg geleë is, in die noordweste van die sterrebeeld Boogskutter. Die newel het ’n prominente tweelobbige vorm, waarskynlik vanweë ’n dubbelstermetgesel van die sentrale witdwerg of magneetvelde, en het ’n "S"-vormige simmetrie – die dele wat teenoor mekaar lê, lyk dieselfde. Die twee lobbe is egter nie glad; hulle is op ’n ingewikkelde manier gerimpel. Die sentrale ster, ’n witdwerg wat eens die kern van die oorspronklike ster was, bring ’n kragtige, warm wind van sowat 10 000 kelvin (K) voort wat teen 300 km/s beweeg. Dit veroorsaak golwe van 100 miljard kilometer hoog. Die golwe word deur supersoniese skokke gevorm wanneer die gas saamgepers en verhit word voor die vinnig uitsittende lobbe. Atome wat in die skokke vasgevang word, straal ’n sigbare lig uit. Dit is dié winde wat aan die newel sy kenmwerkende spinnekopvoorkoms gee en dit dra ook by tot die uitsetting van die newel.


Alias Grace is 'n historiese roman geskryf deur die Kanadese outeur Margaret Atwood wat in 1996 gepubliseer is. Dit het die Giller-prys gewen en is ook vir die Booker-prys gekortlys. Die roman handel oor die werklike 1843 moord op Thomas Kinnear en Nancy Montgomery in die noorde van Kanada, waarvoor Grace Marks en James McDermott gesamentlik skuldig bevind is. Hierdie artikel is ’n saadjie. Voel vry om Wikipedia te help deur dit uit te brei.


The Bluest Eye is die eerste roman van die Amerikaanse skrywer Toni Morrison wat die eerste keer in 1970 gepubliseer is. Dit was geskryf in 'n tydperk van Morrison se lewe toe sy by Howard Universiteit klas gegee het en haar twee seuns alleen grootgemaak het. As gevolg van die roman se kontroversiële temas van rassisme, bloedskande en kindermolestering was daar alreeds verskeie pogings om die boek uit biblioteke en skoolsillabusse te verban. Die Steppenwolf Theatre Company in Chicago, Illinois, het 'n dramatiese verwerking van die roman deur Lydia R. Diamond in 2005 en 2006 op die planke gebring. Hierdie artikel is ’n saadjie. Voel vry om Wikipedia te help deur dit uit te brei.


Die Homeriese kwessie is gemoeid met die onsekerheid en gevolglike debat rondom die identiteit van Homeros, die outeurskap van die Ilias en Odussee asook die historiese egtheid van vernaam die Ilias. Die vakgebied se wortels lê in die Klassieke Oudheid en Hellenisme, maar kom eers werklik tot sy reg onder die Homeriese vakgeleerdes van die 19de en 20ste eeu. Die belangrikste onderafdelings rakende die Homeriese kwessie is: "Wie is Homeros?" "Is die Ilias en die Odussee deur ŉ enkele of meerdere outeurs neergepen?" "Deur wie, waar, wanneer en onder watter omstandighede is die gedigte saamgestel" Die moontlikhede van moderne tekskritiek asook argeologiese antwoorde het ŉ paar ekstra vrae tot gevolg: "Hoe betroubaar is die tradisies soos beliggaam in die Homeriese gedigte?" "Hoe oud is die oudste elemente in Homeriese digkuns wat met sekerheid gedateer kan word?" Na die gedagteryke werk van Milman Parry is meeste klassici dit eens dat die meeste gedigte aan Homeros toegewys, of hy as digter bestaan het of nie, tot ŉ sekere mate van mondelinge tradisie afhanklik is – ŉ geslagte-oue tegniek wat die erfgoed van velerlei sanger-digters (of aoidoi) was. ŉ Ontleding van die struktuur en woordeskat in die Ilias en Odussee toon aan dat die gedigte heelwat gereelde en herhalende frases bevat; selfs volledige verse word herhaal.


Die Salpeteroorlog of die Pasifiese Oorlog (Spaans: Guerra del Pacífico) is in die weste van Suid-Amerika tussen Chili asook die geallieerdes Bolivië en Peru op 'n verskeidenheid van terreine, insluitend die Stille Oseaan, die Atacamawoestyn en Peru se woestyne en bergagtige streke in die Andes, geveg. Vir die eerste vyf maande is die oorlog as 'n vloot-veldtog gevoer, nadat Chili gesukkel het om 'n see-gebaseerde voorraadkamp vir sy kragte in die wêreld se droogste woestyn te vestig. Die oorlog is 'n dramatiese baken in die geskiedenis van Suid-Amerika en staan as een van die mees belangrike militêre ontmoetings van die laat 19de eeu bekend. Weens die oorlog se belangrikheid het dit 'n aansienlike bedrag van die wetenskaplike belangstelling gelok. In Februarie 1878 het Bolivië 'n nuwe belasting op 'n Chileense mynmaatskappy ("Compañía de Salitres y Ferrocarril de Antofagasta", kort CSFA) opgelê ten spyte van die Boliviaanse uitdruklike waarborg in die grensverdrag van 1874, waarin vasgelê is, dat belastings op Chileense persone of nywerhede vir 25 jaar nie verhoog word nie.


Mount Townsend is met 'n hoogte van 2 209 meter die tweede hoogste berg op die vasteland van Australië ná die nabygeleë Mount Kosciuszko. Die berg is in die deelstaat Nieu-Suid-Wallis in die Australiese Alpe van die Groot Skeidingsgebergte geleë. Mount Townsend is in 1840 deur die Poolse ontdekkingsreisiger Paweł Strzelecki ontdek en vir die eerste keer bestyg. Die berg is in 1885 deur Robert Lendlmayer von Lendenfeld na 'n regeringsamptenaar Mr. Townsend genoem. Naby Mount Townsend is Mount Kosciuszko geleë, met 'n hoogte van 2 228 meter ietwat groter. Die name Mount Kosciuszko en Mount Townsend is oorspronklik toegewys aan hierdie berge. By hermeting is uitgevind, dat die as-hoër-beskoude Mount Kosciuszko kleiner is as Mount Townsend. Sodat Mount Kosciuszko die hoër berg kon bly, het die New South Wales Lands Department later die name van die twee berge omgeruil. (en) "Mount Townsend, Australia". Peakbagger.com. Besoek op 29 April 2019. "Australian Geographical Name Derivations" (in Engels). Wikiski.com. 8 April 2011. Geargiveer vanaf die oorspronklike op 2 Januarie 2020. Besoek op 29 April 2019. "Mountain systems of Australia".


Carel Greeff (* 20 Mei 1990) is ’n rugbyspeler wat vir die Cheetahs as flank speel in die Superrugbyreeks en vir die Griekwas in die Curriebekerreeks. Greeff het die Luiperds in 2006 by die Grant Khomo-week, in 2007 by die o/18 Akademieweek en in 2008 die o/18 Cravenweek verteenwoordig. In 2008 is hy gekies vir die Suid-Afrikaanse o/18 Elitespan na sy vertoning by die Cravenweek. Na sy skoolloopbaan het hy hom by die Natalse Haaie aangesluit en vir hulle in die o/19 Provinsiale Kampioenskap uitgedraf. In 2011 het Greeff sy eersterangse debuut vir die Goue Leeus gemaak in ’n vrienskaplike wedstryd teen die Valke voor die aanvang van die 2011 Curriebeker Premierafdeling. Hy het egter nooit in die toernooi self gespeel nie maar het die Goue Leeus se o/21-span in die Provinsiale Kampioenskap in twaalf wedstryde verteenwoordig. Greeff het in die 2013 Varsitybeker vir die Universiteit van die Witwatersrand gespeel en vyf drieë in sewe wedstryde gedruk en was die gesamentlike voorste driedrukker in die toernooi. Voor die 2013 Curriebekerseisoen het Greeff hom by die Griekwas aangesluit. Hy het sy debuut aldaar in die eerste wedstryd van die seisoen teen die Natalse Haaie gemaak.


Saffloer is 'n voorwetenskaplike kleur, 'n diep skakering van blou, verkry deur kobalterts te rooster. Tydens die Victoriaanse tydperk is saffloer gebruik om glas blou te kleur. Die eerste aangetekende gebruik van saffloer as 'n kleurnaam in Engels, was omstreeks die 1550s. Volgens verskeie kleurskemas word Saffloer as volg voorgestel: Lys van kleure


Anjum (Wes-Fries: Eanjum) is 'n dorp in die Nederlandse provinsie Friesland (Wes-Fries: Fryslân). Die dorp lê 12 km noordoos van Dokkum, 2 km wes van Oostmahorn, en ressorteer onder die munisipaliteit Noardeast-Fryslân. Dit het sowat 1065 inwoners (2014). Kerk van Anjum uit die 12de eeu (2005) Die meule De Eendracht (2007) Oorlogsmonument (2008) De Kolkensjongers – sangkoor Halleluja – fanfare Sokkervereniging Anjum (VV Anjum) – sokker Sibe van Aangium, pseudoniem van Ds. Hendrik Steen (1895–1953), jeugboekskrywer Wikimedia Commons het meer media in die kategorie Anjum. Hierdie artikel is ’n saadjie. Voel vry om Wikipedia te help deur dit uit te brei.


Brantgum (Wes-Fries: Brantgum) is 'n dorp in die Nederlandse provinsie Friesland (Wes-Fries: Fryslân). Die dorp lê 6 km noordwes van Dokkum en ressorteer onder die munisipaliteit Noardeast-Fryslân. Dit het sowat 250 inwoners (2004). 1954 – 376 1959 – 327 1964 – 248 1969 – 235 1974 – 236 2004 – 250 Vereniging Dorpsbelangen Brantgum Foudgum Waaxens Biljartvereniging Alles aan de hang – kaatsspel Vrouevereniging Ids Wiersma (21 Junie 1878), kunsskilder Wikimedia Commons het meer media in die kategorie Brantgum. Hierdie artikel is ’n saadjie. Voel vry om Wikipedia te help deur dit uit te brei.


'n Gigagreep (Engels: gigabyte), afgekort GB, is 1000 megagrepe. 1000 MB heet 'n gigagreep. Een uur se standaard-definisie-televisievideo teen 2.2 Mbit/s is naastenby 1 GB. Sewe minute se hoëdefinisie-televisie video teen 19.39 Mbit/s is naastenby 1 GB. 114 minute se ongepakteerde CD-klank teen 1.4 Mbit/s is naastenby 1 GB. 'n Enkellaag DVD-skyf kan omtrent 4.7 GB stoor. 'n Enkellaag Blu-ray-skyf kan omtrent 25 GB stoor.


Nagana is 'n siekte wat by gewerwelde diere voorkom. Die siekte word deur die nagana-bloedparasiet (bekend as tripanosome) veroorsaak, wat deur tsetsevlieë versprei word. Hierdie siekte kom alleen voor in streke waar die tsetsevlieë hou; in die warm dele van Afrika. In Suid-Afrika kom tsetsevlieë slegs in die voormalige Zoeloeland voor. Daar is die een vliegsoort (G. pallidipes) reeds teen die vroeë 1980's feitlik uitgeroei met DDT en BHC, wat deur vliegtuie en helikopters in die bosse geblaas is. Die behandeling moes 'n ruk lank aanhou en elke 3-4 weke uitgevoer word. Sulke behandeling was egter nie in digte bosse doeltreffend nie. Die woord nagana kom van die Zoeloewoord "nakane" wat tsetsevliegsiekte beteken. Hierdie siekte is die nie-menslike eweknie van Tripanosomiase, ook bekend as slaapsiekte. Die tripanosome besmet die bloed van die gewerwelde gasheer. Die inkubasietydperk duur 3-12 dae. Dit veroorsaak koors (wat kenmerkend styg en daal), maar wissel na dierespesie: 'n perd is besonder vatbaar vir T. brucei en daarom is die siekte gewoonlik akuut (vinnig).


Die R24 is 'n provinsiale pad in Gauteng wat begin by O.R. Tambo Internasionale Lughawe waar dit van die R21-snelweg aftak. Dit gaan hiervandaan in 'n suidwestelike rigting, deur Magaliesburg en dan verder noordwes tot dit by die N4-nasionale pad aansluit. Lys van provinsiale roetes in Suid-Afrika (en) Falkner, John (Mei 2012). "Suid-Afrikaanse genommerde roetebeskrywing en bestemmingsontleding". Nasionale Departement van Vervoer. Geargiveer vanaf die oorspronklike op 6 Junie 2014. Besoek op 1 September 2014.


Bloom-dag is 'n herdenking en viering van die Ierse skrywer James Joyce se lewe en werk, waarin gebeurtenisse in sy roman Ulysses nageboots en opgevoer word. Hierdie feesviering word jaarliks op 16 Junie gehou, hoofsaaklik in Dublin maar ook op ander plekke, juis omdat Ulysses hierdie spesifieke dag in die protagonis Leopold Bloom se lewe uitbeeld. Wikimedia Commons het meer media in die kategorie Bloom-dag. Hierdie artikel is ’n saadjie. Voel vry om Wikipedia te help deur dit uit te brei.


Northanger Abbey is 'n roman deur Jane Austen geskryf wat postuum gepubliseer is in 1817. Dit was alreeds in 1803 gereed vir publikasie, en is aan 'n Londense boekeverkoper verkoop vir £10, om onder die titel Susan gepubliseer te word. Die boekeverkoper het egter teen publikasie besluit en het die roman in 1816 terugverkoop aan die skrywer se broer, Henry Austen, vir dieselfde bedrag geld, op daardie stadium onwetend dat Austen toe alreeds vier baie populêre romans gepubliseer het. Austen het die roman hersien met die oog daarop om dit aan 'n ander drukkery te verkoop, maar sy is oorlede voordat daardie plan suksesvol deurgevoer kon word. Haar broer het uiteindelik gereël vir die roman se publikasie, en ook die nuwe titel, Catherine, wat sy vir die hersiene roman gekies het verwerp ten gunste van Northanger Abbey. Daar is prominente Gotiese elemente in die roman, en hierdeur ondersoek dit die gevare van fiksie en realiteit met mekaar verwar. Die konvensionele Austen-temas wat kyk na 'n jong dame se weerlose posisie in die Britse burgerlike samelewing is ook teenwoordig. Wikimedia Commons het meer media in die kategorie Northanger Abbey.


Voyageur Colonial Bus Lines, in die volksmond algemeen Voyageur Colonial of kort Voyageur genoem, is 'n interstedelike Kanadese busdiens wat Oos-Ontario en Wes-Quebec bedien, waarby stede soos Montreal, Ottawa en Kingston as spilpunte van sy netwerk dien. Die onderneming is in 1998 deur die Greyhound Canada-diens, 'n dogtermaatskappy van die Britse FirstGroup plc, oorgeneem, en met die hernuwing van Greyhound se busvloot is die ou Voyageur-handelsmerk en -kenteken besig om te verdwyn.


Waiting for the Barbarians is 'n roman deur die Suid-Afrikaanse skrywer J.M. Coetzee wat die eerste keer in 1980 gepubliseer is. Coetzee het die titel geleen by die Griekse digter Constantine P. Cavafy, wat een van sy gedigte dieselfde naam gegee het. Die komponis Philip Glass het in 2005 'n opera in Duitsland op die planke gebring wat hierdie roman dramatiseer, met 'n libretto wat deur Christopher Hampton geskryf is. Die verhaal word in die eerste persoon vertel deur die naamlose landdros van 'n klein koloniale dorp wat bestaan as die territoriale grens van die "Ryk". Die landdros se redelik vreedsame bestaan eindig met die Ryk se verklaring van 'n noodtoestand en ontplooiing van die Derde Buro-spesiale magte van die Ryk- as gevolg van gerugte dat die gebied se inheemse mense, wat "barbare" deur die koloniste genoem word, moontlik voorberei om die dorp aan te val. Gevolglik voer die Derde Buro 'n ekspedisie in die gebied buite die grens.


Novi di Modena is 'n comune in die streek Emilia-Romagna, in die noorde van Italië. Dit lê ongeveer 60 km noordwes van Bologna en 25 km noord van Modena. In 2015 het dit 'n bevolking van 10 245 gehad, en 'n oppervlak van 51,8 km2. Wikimedia Commons het meer media in die kategorie Novi di Modena. Hierdie artikel is ’n saadjie. Voel vry om Wikipedia te help deur dit uit te brei.


Die Thyshoogte is ‘n pas op die R356-grondpad van Ceres via Sutherland en Fraserburg na Loxton en gaan oor die Gousblomhoogte in die Koedoesberge. Dit is net noordoos van die Jukhoogte. Hierdie pas bereik ‘n hoogte van 966m en ‘n steilte van 1:4. Dit vorm die grens tussen die Wes-Kaap en die Noord-Kaap. Hierdie roete in die suidelike deel van die Tankwa-Karoo is deel van die historiese Vergete Grootpad. Slingsby, Peter: Tankwa-Karoo & the Roggeveld Escarpment. Slingsby Maps, 2018. www. slingsbymaps.com Lys van bergpasse in Suid-Afrika Koördinate: 32°47′15″S 20°14′31″O / 32.787438°S 20.241917°O / -32.787438; 20.241917


'n Superminimotor is 'n klas motorvoertuig wat groter is as 'n minimotor, maar kleiner as 'n kompakte motor, rofweg gelyk aan die B-segment in Europa. Die term subkompakte motor word vir soortgelyke motors in Noord-Amerika gebruik. Supermini's is gewoonlik in luikrugbakstyl beskikbaar. Alfa Romeo MiTo Audi A1 Citroën C3 Citroën DS3 Dacia Sandero Fiat Punto Ford Fiesta Honda Jazz Hyundai i20/Getz Kia Rio Lada Kalina Lancia Ypsilon Mazda 2 Mini (BMW) Mitsubishi Space Star Nissan Micra Opel Corsa Peugeot 208 Renault Clio Renault ZOE Seat Ibiza Škoda Fabia Suzuki Swift Toyota Yaris Volkswagen Polo


Die woord toerisme het 'n wye betekenis. Dit het meestal te doen met mense se besoek aan 'n plek van belang, gewoonlik nadat daarheen gereis is, welke geval dit plaaslik of internasionaal is. "Toerisme", soos alle vorme van ekonomiese aktiwiteit, ontstaan indien 'n aantal noodsaaklike voorwaardes vervul is. Daar word drie noodsaaklike voorwaardes uitgesonder: Mense moet voldoende vrylik besteebare inkomste hê, dus geld wat aan ander doelwitte as wat nodig is vir lewensonderhoud bestee kan word; tyd om vry te spandeer; infrastruktuur in die sin van akkommodasie, voeding en vervoer. Verder moet die gesondheid van die indiwidu reis toelaat, en moet daar 'n persoonlike motivering wees om te reis. Die meeste lande het 'n aantal beperkende voorwaardes aan buitelandse reise, soos bv. voorkomende inentings en bewys van genoegsame persoonlike fondse (geld) om selfversorgend te wees in die vreemde land. Toerisme vorm 'n baie belangrike deel van die ekonomie van sommige lande, tot só 'n mate dat die besoekplekke of streek nie kan voortbestaan sonder die geldelike steun van toeriste nie.


Cajun-kookkuns (Frans: Cuisine cadienne [kɥizin kadjɛn]) is 'n sambreelterm vir die kooktradisies wat eie is aan die Acadiana-streek van die Amerikaanse deelstaat Louisiana. Dié oorwegend landelike kookkuns, wat deur Franssprekende Cajuns ná hulle verdrywing uit Akadië in Oos-Kanada na die Mississippi-rivierdelta saamgebring en aan plaaslike besonderhede aangepas is, maak hoofsaaklik gebruik van plaaslik beskikbare bestanddele en verskil merkbaar van Louisiana se twee ander kooktradisies, die meer gesofistikeerde Kreoolse kookkuns in stedelike gebiede soos New Orleans wat sy oorsprong in Franse en Spaanse eetgewoontes het, en die tradisionele Anglo-Amerikaanse Suidstate-kookkuns van Noord-Louisiana. Verskille tussen die drie bogenoemde tradisies het al lank begin vervaag. 'n Outentieke Cajun-maaltyd word tradisioneel in drie kookpotte berei: een vir die hoofgereg; een vir gestoomde rys, besondere soorte worsies of seekos; en die derde vir 'n groentedis wat van seisoenale gewasse berei word. Garnale (shrimps) en varkwors is Cajun-stapelkosse wat vir 'n verskeidenheid geregte gebruik word. Cajuns kook geurig met kruie en speserye.


Die Choctaw (ook gespel as Chahta, Chactas, Tchakta, Chocktaw en Chactaw) is 'n inheemse Amerikaans-Indiaanse etniese groep wat oorspronklik gebiede in die suidooste van die Verenigde State (die huidige deelstate Mississippi, Florida, Alabama en Louisiana) bewoon het. Hul taal, ewenens Choctaw genoem, maak deel uit van die Muskogee-taalfamilie. Die Choctaw is nakomelinge van Indiaanse volke wat deel uitgemaak het van die Hopewell- en Mississippi-beskawings in die oostelike Mississippiriviervallei en langs sy takriviere. 'n Belangrike argeologiese nalatenskap van die Hopewell-beskawing, die groot mensgemaakte Nanih Waiya-aardeheuwel wat sowat 1 700 jaar gelede ontstaan het, word deur die Choctaw as die bakermat van hul volk beskou en steeds as heiligdom vereer. Die heuwel is in 2008 aan die Mississippi Band of Choctaw Indians, een van die Choctaw-stamme wat deur die federale regering amptelik erken word, teruggegee. Vroeë Spaanse verkenners het teen die middel van die 16de eeu op Choctaw-gemeenskappe van die Mississippi-beskawing afgekom wat in dorpe gehuisves en deur hoofde geregeer is.


Circuit de Spa-Francorchamps is 'n doelgeboude motorrenbaan geleë in Francorchamps, Stavelot, België. Die baan word gebruik vir Grand Prix Formule Eenwedrenne en het vele kere die Belgiese Grand Prix aangebied. Sedert sy ingebruikneming is Spa-Francorchamps bekend vir sy onvoorspelbare weer. Op 'n stadium in sy geskiedenis het dit elke jaar gereën by die Belgiese Grand Prix vir twintig opeenvolgende jare. Renjaers is soms op 'n skoon, droë deel van die baan, net om op 'n ander deel reën en 'n glibberige oppervlak te ondervind.


Die NG gemeente Roossenekal, geleë by Laersdrif, is ’n gemeente in die Nederduitse Gereformeerde Kerk se Oostelike Sinode met sy setel naby die dorpie Roossenekal in die provinsie Limpopo. Op 9 Januarie 1885 het ŉ groep inwoners van die Mapochs Gronden vergader en besluit om ŉ gemeente van die Nederduitsch Gereformeerde Kerk van Transvaal te stig. Hulle het J.E. van der Merwe afgevaardig om die algemene vergadering van die kerk te versoek om die gemeente as ŉ konsulent gemeente van Lydenburg of Middelburg te verklaar omdat hulle te arm was om ŉ dominee te bekostig. Die versoek is afgewys. Daardie jaar was die kerk juis besig om met die Nederduitsch Hervormde Kerk saam te smelt, waarna die kerk as die Vereenigde Kerk bekend gestaan het. In 1889 het die kerk sy naam verander na Nederduitsch Hervormde of Gereformeerde Kerk. Die samesmelting het nie gehou nie. In 1893 die Nederduitsch Hervormde Kerk weggebreek. Die staat het darem vier erwe in die dorp Roossenekal aan die Vereenigde Kerk geskenk. Die was erwe 109, 110, 111 en 112.  Op die hoek van Hugo- en Kerkstraat het die gemeente gedurende 1897 ŉ kerk van rooi bakstene en ŉ sink dak gebou.


Die Citroën C3 is 'n superminimotor wat sedert 2002 deur Citroën vervaardig word. Dit vervang die Citroën Saxo in die modelreeks en is tans in sy tweede geslag. Dit word in 'n vyfdeur luikrugbakstyl geproduseer, met die eerste geslag ook in 'n tweedeur omskepbare weergawe gebou, genaamd die C3 Pluriel. 'n Driedeurluikrug met 'n soortgelyke ontwerp is in die tweede geslag bemark as 'n premiemodel, beskikbaar as die DS3. 'n Mini MPV-weergawe van die C3 is in Julie 2008 aangekondig, die C3 Picasso, en onthul by die 2008 Parys Motorskou. In Suid-Amerika is 'n mini SNV weergawe, die C3 Aircross, net plaaslik geproduseer en bemark. In 2014 is die Citroën C3 bekroon as die mees doeltreffende klein motor, saam met die premiemotor, Citroën DS3. "Citroen C3 at 2009 Frankfurt motor show" (in Engels). Car Magazine Online. 29 Junie 2009. Geargiveer vanaf die oorspronklike op 28 Oktober 2014. Besoek op 31 Julie 2013. "Citroen 2010 DS3 – First look: Citroen reveals production DS3" (in Engels). GoAuto. 24 Augustus 2009.


Die Gereformeerde kerk Philipstown is 'n gemeente van die Gereformeerde Kerke in Suid-Afrika op die Noord-Kaapse dorpie Philipstown, wat ontstaan het as 'n regstreekse gevolg van die "vervolging en smaad" wat die Doppers, lidmate van die Gereformeerde Kerk, voor én ná die afskeiding van dié Kerk van die Nederduitse Gereformeerde Kerk deur ds. Dirk Postma in 1859 moes verduur. Die stryd om die sing van die evangeliese gesange in die NG gemeente Colesberg onder ds. Thomas Reid was sekerlik die hewigste in die land; daarom het heelparty Doppers Colesberg verlaat en weswaarts getrek na waar hulle Philipstown in 1863 as kerkplaats gestig het. Groot getalle het ook oor die Oranjerivier getrek en Reddersburg as Gerefromeerde kerkdorp gestig waar hulle hul kerklike voorregte sonder vervolging (op Colesberg veral in die pers, maar ook in die kerk) kon geniet. Dit was een van die min gevalle dat 'n dorp 'n Gereformeerde gemeente gekry het voor 'n NG gemeente aangesien die NG gemeente Philipstown eers in 1873 gestig is. Dit het ook gebeur op Barkly-Oos, waar die Gereformeerde kerk in 1871 gestig is, maar die NG gemeente eers in 1873.


Die Columbiarivier (Engels: Columbia River) is 'n groot suidwes-vloeiende rivier in Kanada en die Verenigde State. Die Columbiarivier het 'n lengte van 2 000 km en is die waterrykste rivier in Noord-Amerika, wat in die Stille Oseaan uitmond, asook die langste rivier in die Pasifiese Noordweste van Noord-Amerika. Die rivier is genoem na die Amerikaanse kaptein Robert Gray se skip Columbia Rediviva, wie die rivier op 11 Mei 1792 as eerste Europese bevaar het. Die Columbiarivier ontspring in die Columbiameer in die Kanadese provinsie Brits-Columbië en vloei in suidwestelike rigting, waar dit die Amerikaans-Kanadese grens kruis en deur die stede Portland en Vancouver loop. Op die laaste 480 km vorm die Columbiarivier die grens tussen die Amerikaanse deelstate Oregon en Washington. Die rivier se bekken streek oor sowat 668 000 km², waarvan sowat 15% in Kanada geleë is. Die langste sytak van die Columbiarivier is die Snakerivier. Wikimedia Commons het meer media in die kategorie Columbiarivier. "The Columbia River" (in Engels). Columbia River Keeper. 2013. Geargiveer vanaf die oorspronklike op 11 Maart 2018. Besoek op 11 Februarie 2015.